FF8 Tetap Mantap Tanpa Paul Walker, Sarat Dengan Aksi Penuh Adrenalin

Toretto & Co is back! Nampaknya franchise ini tidak mahu menekan pedal brake lagi selepas Furious 7 dan Universal Pictures masih ingin meneruskan aksi penuh adrenaline keluarga Toretto. Tetapi The Fate of the Furious a.k.a Fast 8 kembali tanpa Paul Walker, yang bersama-sama Vin Diesel menjadi nadi franchise ini sejak daripada filem yang pertama. Persoalan yang sering kali bermain di minda para peminat semestinya adakah filem ini mampu diteruskan tanpa Paul?

Sinopsis filem ini bermula dengan Dom (Vin Diesel) dan Letty (Michelle Rodriguez) kini menetap di Cuba dan meneruskan hidup seperti biasa selepas selesainya misi mereka dalam Furious 7. Ketika Dom merasakan hidup mereka sudah aman tanpa gangguan, tiba-tiba Cipher (Charlize Theron) muncul memberikan misi yang mustahil untuk Dom elak. Untuk meneruskan misi tersebut, Dom terpaksa berpaling tadah dari keluarga dan rakan sepasukannya. Ini serba sedikit tentang sinopsis filem ini. Kalau cerita banyak nanti anda kecam saya pula. Jadi di sini saya senaraikan 5 perkara yang buatkan filem ini perlu ditonton di pawagam.

1. Filem produksi Hollywood pertama buat pengambaran di Cuba

Selepas hampir 50 tahun, ini adalah produksi Hollywood berskala besar pertama yang membuat pengambaran di Cuba. Bagi yang tidak tahu, hubungan antara Cuba dan Amerika Syarikat baru dipulihkan sekitar tahun 2008. Sejak 1961, hubungan diplomatik antara Cuba dan Amerika Syarikat diputuskan oleh presiden Cuba ketika itu, Fidel Castro. Menarik untuk anda baca tentang kisah Cuba dan Amerika Syarikat ini.

Kembali kepada filem ini, Fast 8 menunjukkan kepada dunia scene kereta di Cuba. Di Cuba, mereka sangat gilakan kereta buatan Amerika Syarikat. Disebabkan embargo ekonomi antarabangsa kepada Cuba, kereta-kereta vintaj Amerika Syarikat dimodifikasi menggunakan bahagian-bahagian kereta dari pelbagai jenis jenama kerana susah untuk membuat pembelian terus dari Amerika. Asalkan hidup dan cantik, mereka suka. Janji Made In USA. Gadis-gadis Cuba pun, tak kurang cantiknya!

Belum pun sempat nak panaskan tempat duduk, adegan lumba kereta pun bermula! Just like the old days, Toretto berlumba dengan ketua gangster di Cuba, the Cuban way. Perlumbaannya lebih berliku dan mencabar berbanding perlumbaan di Amerika Syarikat. Jadilah untuk mengubat kerinduan peminat siri ini yang mahukan perlumbaan kereta dikembalikan dalam filem Fast & Furious.

Spoiler: Dom memenangi perlumbaan di Cuba dengan gaya reverse kereta sampai enjin meletup!

Boleh dikatakan mereka masih belum move on dengan pemergian Brian. Mana tidaknya, mereka bersama-sama dari filem yang pertama lagi dan semestinya bonding antara setiap pelakon sangat kuat. Di dalam Fast 8, mereka tidak mematikan watak Brian. Mereka cuma menyebut yang Brian tidak mahu lagi diganggu dan kini hidup aman bersama Mia. Jadi kedua-dua watak ini tidak akan muncul lagi dalam franchise Fast & Furious.

Ada satu lagi adegan yang melibatkan nama Brian ini tetapi itu anda kena lihat sendiri.

4. Bromance antara The Rock dan Jason Statham

Rasanya ini yang menyerikan dan membuatkan filem ini jadi lebih fun! Pecah jugalah lawak-lawak antara mereka berdua ini. Tetapi untuk anda faham lawak-lawak mereka ini, anda kena tonton dulu Furious 7. Dalam Furious 7 kan Jason Statham adalah watak penjahat. Tetapi untuk Fast 8, Jason Statham perlu bersama-sama pasukan The Rock untuk menangkap Dom.

Chemistry antara Dwayne Johnson dan Jason Statham ini memang padu. Harap-harap mereka ada filem bersama selepas ini. Kalau Universal Pictures buat karya Spin-off guna watak Agent Hobbs dan Deckard Shaw ini, pasti meletup ! Bagi saya, watak Deckard Shaw dan Hobbs paling menonjol dalam filem Fast 8 ini.

5. Watak Mr. Nobody, Helen Mirren, Charlize Theron dan cameo yang mantap

Pemilihan Charlize Theron sebagai Cipher memang tepat. Tetapi untuk Fast 8, wataknya seperti tidak cukup Ummmph lagi. Mungkin untuk filem yang akan datang baru Cipher akan lebih mengganas? Begitu juga Helen Mirren. Pernah tengok filem RED sebelum ini? Sama seperti Charlize Theron, kemampuan lakonan mereka tidak dapat dipamerkan sepenuhnya.

Spoiler lagi: Pandai betul si Cipher ini main psikologi dengan Dom dengan menculik antara orang penting dalam hidup Dom. No wonder Dom sanggup dan terpaksa ikut rentak si Cipher.

Kurt Russell sebagai Mr. Nobody turut menambah warna dalam filem ini. Aksinya yang cool sebagai special agent yang ditugaskan menjaga pasukan Dom sambil melatih agen baharu memang patut dipuji. Owh ada juga cameo dari watak-watak Fast & Furious sebelum ini. Cameo ini walaupun sekejap, tetapi cukup buat anda tersenyum.

Fast 8 bagi saya ada juga kecacatannya. Paling ketara adalah ada beberapa scene dalam Fast 8 ini yang sangat ketara penggunaan CGI-nya. Terutamanya sewaktu adegan Toretto mengejar menteri Russia. Kalau bab pelanggaran kereta, itu tak payah cakaplah. Dari Fast & Furious yang pertama, langgarlah banyak kali pun, kereta hero mesti maintain handsome sahaja. Padahal dia langgar kereta depan sikit punya kuat, tapi maintain elok macam tak pernah berlanggar dengan apa-apa pun.

Perkara ini mungkin split second sahaja dan mungkin orang tidak perasan pun, tetapi mata saya ini sudah terbiasa untuk tengok kesan pelanggaran kereta. Bukan dalam Fast & Furious sahaja, filem Hollywood yang lain juga lebih kurang. Cuma Mad Max yang betul-betul langgar terus hancur kereta. Total Carnage!

Bagi peminat setia Fast & Furious mungkin merasakan franchise ini sudah lari dari DNA asalnya, illegal street racing. Tetapi setiap franchise perlu berubah dan evolve supaya ianya menjadi lebih matang dan kekal relevan. Dengan adanya star studded cast, franchise ini tidak akan berhenti setakat Fast 8 ini sahaja. Franchise ini membuat sedikit upsell untuk siri seterusnya apabila Cipher lompat keluar dari kapal terbang untuk selamatkan dirinya dan beliau masih bebas? Alamak, terbuat spoiler pula. Jadi adalah sebab untuk Universal Pictures menyambung siri ini nanti.

Mungkin ada yang kata filem ini hambar, jangan dengar cakap mereka. Adegan lucu (terutamanya dengan gelagat si Roman Pierce) dan aksi yang diadun rapi buatkan filem ini tidak bosan untuk ditonton. Saya beri rating 8/10 untuk filem ini. Pasangkan tali keledar dan selamat menonton!


Beginilah Hebatnya Jika ‘Fast & Furious 7’ Adalah Sebuah Animasi Pixar

Pixar adalah sebuah syarikat animasi yang telah banyak menghasilkan animasi berkualiti tinggi dan sangat diminati di serata dunia. Antara hasil kerja Pixar termasuklah animasi hebat Cars dan Planes yang bukan saja digilai oleh kanak-kanak malah ibu bapa mereka juga tidak terkecuali.

IGN baru-baru ini menghasilkan satu video trailer filem ‘Furious 7‘ jika ianya dihasilkan oleh Pixar. Dalam video trailer ini, filem Furious 7 ditunjukkan melalui animasi Cars dan juga Planes. Hasil yang akan anda lihat sangat epik!

Kami percaya jika ianya betul-betul ditayangkan di pawagam, kutipan yang akan dikumpul pasti tidak banyak beza dengan versi live action filem lakonan Vin Diesel dan Paul Walker ini.

Lihat Juga: Bagaimana Paul Walker hidup semula dengan teknik CGI hebat ini

LIKE dan FOLLOW Vocket di Facebook serta Instagram


Kedai Nasi Kerabu Ini Tersenarai Sebagai Top 50 ‘Street Food’ Di Dunia

Jika sebelum ini Ipoh berjaya menjadi pilihan Lonely Planet sebagai 10 bandar wajib dilawati di Asia, pada kali ini giliran Fauzi Nasi Kerabu pula yang berjaya tersenarai sebagai 50 makanan jalanan terenak di Dunia oleh The World Street Food Congress 2017.

Buat mereka yang berada di Kuala Terengganu, kami yakin Fauzi Nasi Kerabu pastinya tempat yang tidak asing lagi bagi anda. Penawaran ayam bakar serta  daging bakar dengan harga berpatutan antara yang menjadi pilihan orang ramai untuk berkunjung ke gerai ini.

Selain Fauzi Nasi Kerabu, terdapat lima lagi kedai makan lain di Malaysia yang berjaya menempa nama sebagai top 50 kedai jalanan terenak dunia.

Antaranya adalah Nasi Kandar Line Clear, Char Kuey Teow Jalan Siam, Restoran Nonya Donald & Liliy, Guan Heong Biscuit Shop di Ipoh, Perak dan Warung Jalan Kuli Satay. Kongsikan bersama kami di ruangan komen dibawah sekiranya anda pernah mencuba makanan-makanan di kedai yang tersenarai ini.

Buat anda yang ingin mencuba keenakan kedai nasi kerabu yang diiktiraf World Street Food Congres, kami sarankan untuk datang dengan lebih awal kerana warung ini cuma dibuka pada jam 6.30 pagi sehingga 12.30 petang sahaja. Anda juga boleh ikuti laman Facebook Fauzi Nasi Kerabu untuk sebarang info terbaru.

Baca lagi: Mungkin Inilah 10 Sebab Kenapa Ipoh Dipilih Sebagai Antara Bandar Menarik Di Asia


Fazley Yaakob Label Lawak Alif Syukri Di Gegar Vaganza Keterlaluan

Anda yang menonton Gegar Vaganza 5 semalam pastinya melihat lawak yang dibawakan oleh Dato Aliff Syukri ketika mempromosikan produk . Bagi mempromosikan produk beliau, beliau katanya ingin memberi produk berkenaan kepada seorang wanita yang dikatakan hodoh dalam dewan.

Too rude la kau panggil orang tu “ugly women” . Kau fikir kau nak bayar dia, boleh tutup malu dia ke? 🤦🏻♀ pic.twitter.com/JEHhyRYAUK

— khairunisa. (@kwahida_) November 4, 2018

Setelah beliau mencalitkan produk pada wanita tersebut, beliau mengatakan beliau akan membayar wanita tersebut. Akan tetapi, hal ini membuatkan netizen kurang selesa dengan lawak berkenaan kerana Dato Aliff dilhat seperti ‘menghina’ wanita berkenaan secara live.

Netizen di Twitter terutamanya berkata Aliff Syukri sudah banyak kali ‘terlepas’ dalam membuat lawak yang tidak lucu sebegini. Dapat dilihat juga wajah-wajah penonton lain di dalam dewan yang tidak selesa dengan jenaka yang dibuat oleh Aliff Syukri ini. Bagaimana anda boleh kata seseorang hodoh secara live tanpa memikirkan perasaan perempuan berkenaan?

Fazley Yaakob juga menzahirkan rasa kurang selesanya di laman sosial Facebook dengan mengatakan lawak yang dibawa oleh Dato Aliff keterlaluan. Bagi Fazley, Dato Aliff sepatutnya tidak menggunakan perkataan yang sensitif seperti warna kulit dan melabel wajah seseorang hodoh.

Wajarkah diteruskan jenaka sebegini semata-mata untuk mempromosikan produk? Pelbagai lapisan umur yang menonton rancangan itu semalam, bayangkan generasi-generasi muda yang menonton dan terikut-ikut melabel kecantikan melalui warna kulit dan rupa paras sedangkan definisi cantik itu sendiri adalah subjektif.

Rancangan yang hebat ‘dicacatkan’ dengan insiden sebegini. Program live tidak boleh disunting dan setiap kesilapan terus boleh ditonton oleh semua. Kami bersetuju dengan Dato Fazley Yaakob dan diharap Aliff Syukri perlu lebih berhati-hati dengan tutur katanya selepas ini.


Fazley Yaakob Perjelas Salah Faham Arwah Farit Ismeth Emir Sebagai Bapa Mertua

Chef selebriti dan penyanyi Fazley Yaakob tampil menjelaskan perkara sebenar di sebalik salah faham orang ramai yang menganggap Farit Ismeth Emir sebagai bapa mertuanya.

Perkara itu dibuat Fazley melalui satu hantaran yang dibuat di laman Instagram-nya pada semalam.

“Perlu juga saya perbetulkan tanggapan ramai orang yang turut menyampaikan ucapan takziah buat saya dan isteri saya @azrene_ahmad , kerana menyangkakan bahawa arwah adalah ayah kandung beliau.

“Mereka bukan bersaudara. Terlalu banyak ucapan takziah yang hadir di dalam whatsapp kami sekeluarga,” jelasnya.

Malah menurutnya, bapa kandung kepada isterinya, Abdul Aziz Nong Chik masih lagi hidup dan sihat.

Pertama sekali, salam takziah buat keluarga Allahyarham Farid Ismeth Amir. Doa kami agar rohnya ditempatkan di kalangan orang2 yang beriman. Perlu juga saya perbetulkan tanggapan ramai orang yang turut menyampaikan ucapan takziah buat saya dan isteri saya @azrene_ahmad , kerana menyangkakan bahawa arwah adalah ayah kandung beliau. Mereka bukan bersaudara. Terlalu banyak ucapan takziah yang hadir di dalam whatsapp kami sekeluarga. Sebetulnya, ayah kandung Azrene masih lagi hidup dan sihat, dan namanya ialah Abdul Aziz Nong Chik. Yakni, wali yang menikahkan saya dan Azrene 14 tahun yang lalu. Saya mohon maaf buat keluarga arwah sekiranya post ini mengganggu emosi kalian semua. Niat saya hanya ini memperbetulkan kekeliruan yang berlaku #Alfatehah buat arwah dan takziah buat keluarganya. Buat sahabat saya @officialdjfuzz semoga kekal tabah menghadapi dugaan ini.

A post shared by  Dato' Fazley Yaakob (@fazleyyaakob) on Apr 20, 2020 at 6:20am PDT

Fazley pada masa sama menjelaskan kenyataan itu dibuat bagi memperbetulkan kekeliruan yang timbul selepas berita pemergian pembaca berita RTM, Farit Ismet Emir pada semalam.

Malah, rata-rata netizen yang meninggalkan komen di hantaran tersebut juga memuji tindakan Fazley dan membuat penjelasan tersebut memandangkan terdapat kekeliruan mengenai perkara itu sebelum ini.

Arwah Farit Ismet Emir yang juga merupakan bapa kepada artis Dj Fuzz meninggal dunia pada semalam di Hospital Assunta, Petaling Jaya kerana kanser.

Baca perkongsian kami sebelum ini mengenai khabar duka tersebut di bawah. Klik pautan untuk membaca.

Pembaca Berita Dunia RTM, Farit Ismeth Emir Meninggal Dunia

Penyanyi Indonesia, Glenn Fredly Dilaporkan Meninggal Dunia


Fazura Terharu Terima Potret Keluarga Kurniaan Sultan Selangor Dan Tengku Permaisuri

Duli Yang Maha Mulia, Tuanku Sultan Selangor dan Tengku Permaisuri telah berkenan mengurniakan sebuah lukisan potret kepada keluarga selebriti tanah air iaitu Fazura dan juga Fattah Amin semalam di Istana Selangor.

Menerusi perkongsian Fazura di Instagram miliknya, dia berasa bersyukur dan terharu di atas kurniaan yang bermakna ini. Malah, dia bersama keluarga meluangkan masa di perkarangan Istana Selangor dan juga dilihat memotong kek pulut kuning.

A post shared by Nur Fazura (@missfazura)

“Patik sekeluarga merafak sembah serta menjunjung kasih di atas kurniaan DYMM Tuanku Sultan Selangor dan DYMM Tengku Permaisuri Selangor berupa sebuah potret kami sekeluarga yang sangat cantik.” kata Fazura.

Tambahnya, kenangan ini amat bernilai buat dia sekelurga dan akan diabadikan selamanya. Perkongsian tersebut telah meraih perhatian rakan selebriti dan juga netizen.

Menjengah ke ruangan komen, rata-rata netizen memberikan reaksi positif kepada pasangan tersebut dan memuji penampilan Fazura nampak simple dan sopan ketika berada di Istana Selangor.


Facebook, Instagram Dan WhatsApp Sekali Lagi Mengalami Masalah Untuk Diakses

Nampaknya laman sosial Facebook, Instagram dan Whatsapp telah mengalami gangguan sekali lagi sejak beberapa jam terakhir. Sehingga kini, gangguan tersebut masih belum selesai di beberapa negara termasuklah Malaysia.

Antara gangguan yang dialami para pengguna berdasarkan laporan adalah kegagalan untuk memuat naik gambar, video mahupun status di media sosial malah ada yang tidak dapat menyemak kemaskini terbaru di Timeline akaun media sosial masing-masing.

When FB & IG are down. #instagramisdown #facebookdown pic.twitter.com/YrECef0O9F

Semakan di laman Down Detector mendapati, Instagram mendapat 1,481 laporan, manakala Facebook 483 laporan dan WhatsApp 254 laporan yang turut meningkat dari semasa ke semasa. Sehingga kini masih belum ada sebarang kenyataan dari pengendali tiga laman sosial berkenaan.


FBI Beri Amaran, TikTok Mampu Ancam Kedaulatan Negara

Pengarah FBI Chris Wray menyatakan kebimbangan beliau di atas keselamatan negara yang dilaporkan terancam oleh aplikasi TikTok. Amaran yang dikeluarkan pada Jumaat lalu bahawa aplikasi tersebut berada di tangan China yang ‘kedekut’ untuk berkongsi maklumat yang diperoleh aplikasi tersebut, lapor Business Insider.

Wray berkata FBI bimbang bahawa China mempunyai keupayaan untuk mengawal algoritma pengesyoran aplikasi, “yang membolehkan mereka memanipulasi kandungan, dan jika mereka mahu, menggunakannya untuk mempengaruhi [sesebuah] operasi.” Beliau juga menegaskan bahawa China boleh menggunakan aplikasi itu untuk mengumpul data mengenai penggunanya bagi tujuan operasi pengintipan.

“Semua perkara ini berada di tangan kerajaan yang tidak berkongsi maklumat [dengan] kita, dan yang mempunyai misi yang sangat bertentangan dengan kepentingan terbaik Amerika Syarikat. Itu sepatutnya membimbangkan kita,” kata Wray ketika berucap di Sekolah Dasar Awam Gerald R. Ford Universiti Michigan.

Sebelum itu lagi, Wray telah menyatakan kebimbangan beliau ke atas aplikasi TikTok semasa menghadiri kongres bulan lalu. Dan kebimbangan ini berterusan disuarakan di Washington oleh beberapa tokoh penting Amerika Syarikat.

Trump pada 2020 pernah mengancam untuk mengharamkan aplikasi itu di AS dan menekan ByteDance untuk menjual TikTok kepada sebuah syarikat di AS yang kini sedang berbincang tentang kemungkinan perjanjian yang akan menyelesaikan kebimbangan keselamatan Amerika, satu proses yang menurut Wray sedang berlaku di seluruh agensi kerajaan AS.

TikTok dimiliki oleh ByteDance yang berpangkalan di Beijing. Kenyataan TikTok pada hari Jumaat menyatakan bahawa ByteDance ialah syarikat persendirian dan “TikTok Inc., yang menawarkan perkhidmatan TikTok di Amerika Syarikat, ialah syarikat AS yang terikat dengan undang-undang AS.”


Feature x Vans Vault Lancarkan Koleksi Las Vegas ‘Sinner’s Club’

Butik sneakers yang berasal dari Las Vegas iaitu Feature telah melakukan kerjasama dengan Vans Vault untuk menghasilkan kasut yang diberikan nama oleh ‘Sinner’s Club’.

Pada kali ini, dua model kasut Vans menjadi pilihan iaitu Slip On dan Old Skool dan dipadankan dengan pakaian dari Mitchell & Ness dengan menawarkan baju panas, seluar pendek bola kerajang Velor, baju tee dan topi.

Dibuat dengan kemasan yang mewah, kasut ini disertakan dengan suede premium dan penghasilan fabrik velvet pada bahagian atas dalam warna hitam, plum, dan merah. Garisan hijau pada lidah kasut dan tepi kasut turut melambangkan keborosan wang yang dihabiskan pada bandar tersebut. Sulaman penari kelab dapat dilihat pada model Slip On yang melambangkan motif kelab malam.

Setiap model disertakan dengan dua set tali tambahan serta dustbag Velo. Feature x Vans Vault “Sinners Club” bakal mula dijual pada 3 Mac ini di kedai atas talian. Warna ungu, plum dan hijau yang disertakan berjaya mengingatkan kami kepada watak antagonis terkenal iaitu ‘Joker’.


Fedtri Yahya Jelaskan Maksud Sebenar Lirik ‘Miskin, Hina’ Dalam Lagu Sesuci Lebaran

Lagu ‘Sesuci Lebaran’ yang didendangkan oleh Dato’ Sri Siti Nurhaliza sudah menjadi ‘lagu wajib’ dipasang sejak hampir 20 tahun lalu setiap kali musim perayaan tiba.

Bagaimanapun, baru-baru ini tular satu video TikTok di mana seorang lelaki mempertikaikan bait-bait lirik yang menyebut perkataan ‘Bantulah miskin, hina’ sebagai toksik kerana dia merasakan perkataan itu seperti menghina golongan miskin.

Bagi menjernihkan keadaan,pengacara dan personaliti terkenal, Ahmad Fedtri Yahya tampil menjelaskan bait lirik ‘miskin, hina’ itu tidak bermaksud kita menghina orang miskin tetapi menurutnya ia hanya perkataan menunjukkan miskin itu tarafnya lebih rendah dari kaya.

Miskin hina hanyalah kiasan saja. Kena banyak membaca 😀 #sesucilebaran

“Perkataan itu bukanlah untuk mengutuk atau menghina tetapi ia menunjukkan merendah diri status sosialnya.

“Dalam doakan pun kita digalakkan ‘menghina diri’ kepada Allah, merendah diri untuk sesuatu yang baik.

“Kita letak dirikan taraf yang bawah di atas Allah yang berkuasa. Kena banyakkan membaca, kerana bahasa Melayu ni banyak maksud, kiasan dan falsafahnya,” terang beliau.

Penerangan yang dikongsikan oleh Ahmad Fedtri ringkas tetapi padat dengan jawapan itu telah disambut baik oleh warganet.

Orang ramai bersetuju dengan pendapat Ahmad Fedtri, di mana Bahasa Melayu mempunyai nilai kesusasteraan yang sangat tinggi dan tidak boleh ‘direct translate‘ secara terus.

Pemuat naik video asal dipercayai sudah pun memadam video yang telah mencetuskan kontroversi di media sosial ketika orang ramai sudah mula masuk mood berhari raya, setelah hampir dua tahun tertangguh ekoran wabak COVID-19.

Lelaki itu juga dengan merendah diri mengakui kekhilafan dan ceteknya ilmu Bahasa Melayu sehingga boleh mencetuskan rasa kurang senang majoriti pihak yang ‘membesar’ dan ‘berhari raya’ dengan lagu ‘Sesuci Lebaran’ itu.

‘Buang yang keruh, ambil yang jernih’, semoga penjelasan oleh Ahmad Fedtri membuatkan orang ramai lebih berhati-hati semasa mahu mengupas bait-bait lirik Bahasa Melayu, lebih-lebih lagi lagu klasik yang kaya dengan kiasan.

Sementara itu, anda boleh tonton Dato’ Sri Siti Nurhaliza menyanyikan ‘lagu wajib Hari Raya’ secara live menerusi video yang The Vocket kongsikan di bawah.

Penyanyi tersohor Malaysia berasa sebak apabila beliau mengakui merindui suasana menjadi ‘orang biasa’ semasa melakukan ibadah umrah pada waktu ini. Baca lebih lanjut melalui pautan di bawah.

Sebak Menangis Di Hadapan Kaabah, Siti Nurhaliza Akui Rindu Jadi ‘Orang Biasa’

Sedih Dengan Pemergian Siti Sarah, Siti Nurhaliza Sekadar Mampu Nyanyi 2 Baris ‘Aku Bidadari Syurgamu’


3 Sisi Positif Buat Muslim Yang Aku Lihat Dari Tragedi Kebakaran Di Grenfell Tower London

Aku baru dapat update pasal kejadian tragedi pagi tadi selepas seharian aku agak sibuk hari ni. Ianya rentetan tragedi kebakaran yang berlaku di Grenfell Tower London yang berlaku dalam lingkungan kawasan kejiranan tempat aku tinggal saja. Untuk ke lokasi, aku hanya mengambil masa 20 minit berjalan kaki.

Pagi tadi aku tergerak hati untuk pergi menyaksikan dan merasai sendiri suasana di tempat berlakunya kejadian tragedi kebakaran yang berlaku. Kejadian ini telah menggemparkan dunia secara amnya. London antara negara yang menitikberatkan keselamatan tempat tinggal, terutama yang berkaitan dengan sistem mengelak kebakaran.

Tetapi bagaimana hebat pun manusia tetap ada kekurangannya, aku tidak mahu tulis bab teknikal di sini kerana bukan itu yang nak disampaikan. Lagipun punca kebakaran masih di siasat.

Bukan senang. Blok bangunan setinggi 24 tingkat dan mempunyai 120 buah flat. Bukan kecik anak, mayat pula kalau dah rentung jadi abu dan bercampur pula dengan abu alat perabut dan segala jenis abu lagi? Allahurabbi. Betapa sukarnya para petugas yang bakal menjalankan siasatan nanti.

Ada beberapa perkara menarik yang aku ingin kongsikan. Ia berkaitan bagaimana kejadian ini sebenarnya membuka mata masyarakat tentang Muslim.

Imej masyarakat Muslim di sini rata-rata agak tercalar kerana di kaitkan dengan beberapa siri serangan yang berlaku akhir-akhir ini di sini. ‘Terrorist’ atau pengganas dikaitkan. Nauzubillah. Islam tidak pernah menggalakkan sebarang bentuk keganasan. Tiada ajaran sebegini dalam Al-Quran.

Allah maha besar. Dalam tragedi ini, ada sisi lain yang boleh kita renungkan dan ambil iktibar.

1. Kalau bukan sebab seorang budak lelaki Islam yang baru balik dari menunaikan solat di masjid mengejutkan para penghuni Grendfell Tower, dipercayai lebih ramai yang akan mati.

Ini keranan kejadian berlaku lebih kurang jam 1 pagi, saat ramai yang tengah nyenyak tidur dan ada juga yang kemungkinan besar sedang bersahur. Waktu imsak sini lebih kurang jam 2 pagi.

Penghuni dipercayai terdiri dari pelbagai etnik dan agama. Flat ini merupakan City Council House, iaitu penempatan yang disediakan oleh kerajaan untuk penduduk yang berpendapatan rendah dan sederhana. Lebih kurang begitulah, kalau silap tolong betulkan.

2. Semasa dalam perjalanan aku guna Google Maps. Sikit lagi nak sampai, internet lost connection. Aku cuba jalan sendiri ikut arah bangunan tu. Sebab aku dah nampak separuh bangunan yang penuh dengan asap dari celah-celah bangunan lain.

Makin jalan makin jauh aku rasakan. Kaki mulai penat dan aku berhenti sekejap, duduk di satu bangku. Mungkin sebab puasa dan cuaca yang agak panas hari ini, tu yang jadi penat sikit.

Kawasan ini dipenuhi deretan kereta bomba dan para petugas berehat. Aku duduk sendirian memerhati keadaan keliling. Hingar dengan bunyi siren dan helikopter yang berlegar diudara.

Tiba-tiba 2 orang perempuan mat saleh dan seorang warga kulit hitam yang sedang berjalan, berhenti lalu menegur aku. Diorang tanya samada aku ok atau tidak. Mereka ingat aku tengah lost sebab ada keluarga yang terbabit dalam kebakaran.

Aku pun bagitahu aku cuma nak berehat sekejap je. Aku tengok muka diorang semua ni sugul. Rupanya keluarga dan kawan-kawan mereka ada terlibat dalam tragedi, ada yang kritikal di hospital dan ada yang masih gagal dihubungi. Aku rasa sebak dalam tekak, aku dapat rasai kesedihan mereka bertiga.

Aku bagitahu mereka aku dari Malaysia. Aku juga sampaikan salam simpati dan turut bersedih mewakili umat Islam seluruhnya. Diorang peluk aku dan cakap “I know Muslim are not terorist“.

Salah seorang dari mereka menunjukkan plastik berisi makanan panas dan sebotol mineral Evian bersaiz 1.5 liter, setiap seorang menjinjit plastik yang sama.

Katanya ini buah tangan pemberian beberapa orang Muslim yang menghulurkan bantuan. Mereka memuji pemuda-pemuda Islam yang menyantuni mereka dengan sangat baik. Cukup untuk membuat aku bahagia mendengarnya. Berbunga-bunga hati ini. Alhamdulillah Allah memberi perspektif baru buat mereka tentang penganut Islam.

3. Semasa aku berada di lokasi. Aku lihat sendiri bagaimana anak-anak muda Islam sedang mengagihkan pizza dan kopi kepada ahli keluarga, kawan dan kenalan mangsa yang berada di sekitar kawasan.

Mereka datang dekat dan menyapa, memberi salam. Pakaian mereka biasa-biasa sahaja, ada yang gaya hip hop dan ada yang bertopi. Standard style anak mat saleh la, macam-macam ada. Kebanyakan mereka berbangsa Arab dan Somalia.

Aku bersyukur dengan apa yang aku saksikan berlaku di bumi London ini. Pelbagai ilmu dan ibrah yang aku perolehi. Setiap kejadian itu ada hikmahnya.

Cukuplah aku coretkan sedikit perkongsian ini. Let spread the love. Tonton video di bawah. Perempuan tu bercerita tentang seorang budak lelaki yang baru balik dari masjid.

Baca kisah di sebalik Kenapa Aku Merantau Dan Kini Berada Di London


Felda Berjaya Dapatkan Balik Hak Milik Tanah Di Jalan Semarak

Isu pemilikan tanah Felda di Jalan Semarak yang menggemparkan negara kini memasuki fasa baru yang dilihat lebih positif apabila Felda berjaya mendapat balik tanah tersebut.

Perkara ini telah disahkan oleh pengerusinya Tan Sri Shahrir Abdul Samad semalam menerusi temubual bersama Bernama semalam.

“Pihak pemaju telah secara sukarela bersetuju untuk mengembalikan hak milik tanah itu kepada Felda tanpa kos dan telah menyerahkan kesemua surat hak milik hartanah tersebut untuk didaftarkan semula ke atas nama Felda,” katanya dalam temu bual khas dengan Bernama di sini.

Menurut Tan Sri Shahrir, hak milik tanah di Jalan Semarak dikembalikan kepada Felda oleh Synergy Promenade Sdn Bhd (SPSB), tanpa melibatkan apa-apa kos.

Walaubagaimanapun, Shahrir mengesahkan pembangunan projek Kuala Lumpur Vertical City (KLVC) yang sedang dilaksanakan di atas tanah tersebut akan tetap diteruskan kerana pihak pemaju telah memperoleh perintah pembangunan sebelum transaksi tukar hak milik tanah dilakukan.

Ini kerana semua perkara berhubung projek KLVC bergantung kepada perjanjian pembangunan yang telah ditandatangani antara anak syarikat Felda, Felda Investment Corporation (FIC) dan SPSB pada Jun 2014.

Shahrir menjelaskan dalam perjanjian pembangunan berkenaan, soal kewangan dan dana pembangunan bukan di bawah tanggungjawab Felda.

“Kita perlu asingkan soal pemilikan tanah dan juga hal projek pembangunan di tanah itu kerana jika apa-apa berlaku kepada syarikat pemaju, kepentingan Felda ke atas tanah terjamin dan tidak akan pergi bersama (tergadai),” kata Shahrir.

Perjanjian pembangunan itu juga menyatakan Felda bakal menerima pembayaran tunai sekurang-kurangnya berjumlah RM500 juta atau 10 peratus daripada nilai keseluruhan pembangunan projek itu, berdasarkan yang mana satu lebih tinggi, katanya.

Menurut Shahrir, rundingan antara Felda dan SPSB akan diadakan semula bagi menambahbaik pelaksanaan perjanjian pembangunan demi kebaikan semua pihak.

Dari segi proses dan prosedur pengembalian tanah semula kepada Felda, Shahrir berkata Felda akan memastikan ia dilakukan menurut tatacara tadbir urus korporat yang baik dan berintegriti.

Berkenaan laporan polis yang dibuat oleh Felda pada 12 Disember lepas, menurut Shahrir ia tidak akan ditarik balik. Siasatan dan dakwaan salah laku melibatkan pindah milik tanah yang dilakukan secara tidak sah itu akan tetap diteruskan.

Baca lagi:  Tan Sri Shahrir Persoal Mana RM4.3 Bilion Hasil FGV


Felda, 100 Hari Selepas Pengerusi Baru

Apabila Felda mempunyai pengerusi baru pada 6 Januari awal tahun ini, ramai yang merasakan jawatan tersebut sewajarnya diberikan kepada seorang profesional ataupun teknokrat.

Saya juga tidak terkecuali berpendapat sedemikian walaupun Tan Sri Shahrir Abdul Samad adalah seorang mentor dan rakan.

Saya akui analisa dan ulasan ini mungkin akan dianggap sedikit bias.

Walaupun begitu, menjadi seorang rakan yang mengikuti perjalanan beliau sepanjang di Felda memberikan satu perspektif lain dalam menganalisa Felda.

Kemungkinan, terdapat juga beberapa perkara yang tidak boleh dikongsikan kepada umum.

Akan tetapi saya cuba memberi penilaian seobjektif yang mungkin.

Secara amnya, Felda mempunyai 4 isu utama yang memerlukan perhatian segera.

1. Isu pertama adalah pelaburan ke dalam PT Eagle High.

2. Isu kedua adalah isu kelangsungan modal.

3. Isu ketiga adalah struktur tadbir urus dan governans.

Dalam isu pelaburan Felda ke dalam PT Eagle High, antara kritikan terbesar adalah jumlah pembayaran yang dikatakan terlalu tinggi.

Ramai yang mempersoalkan kewajaran Felda membayar pada harga tersebut tetapi tidak memiliki ‘controlling stake’.

Walaupun Felda membayar pada harga 30% lebih murah berbanding harga asal yang ditawarkan kepada FGV dan penilaian harga ini berdasarkan nilai ‘enterprise’ per hektar yang lebih tepat, apa yang lebih mustahak adalah apakah yang dirundingkan oleh pengerusi baru untuk menjadikan pelaburan tersebut lebih menguntungkan.

Antara perkara yang dirundingkan adalah pembayaran dividen selepas 6 bulan dari tarikh pembelian daripada Rajawali.

Hal ini berdasarkan prestasi hebat kumpulan Rajawali. Oleh itu, ia permintaan yang adil. Dan sedikit sebanyak ia boleh mengubah persepsi pengkritik.

Terdapat juga beberapa klausa yang memagari (ring-fenced) pelaburan Felda yang mana sekiranya beberapa syarat tidak dipenuhi, Felda akan mendapat sesuatu. Ini secara langsung mengurangkan lagi risiko pelaburan Felda.

Yang jelas, pelaburan ini adalah pelaburan yang strategik kerana ia bukannya berkaitan hasil ladang kelapa sawit semata-mata bahkan ia melangkaui kepada pendapatan berterusan Felda.

Nantikan pengumuman perkara ini tidak berapa lama lagi.

Dalam isu kedua, kekurangan pendapatan Felda berlaku bukanlah akibat salah laku dan urus tadbir semata-mata.

Punca utama adalah apabila Felda ‘melepaskan’ sumber pendapatan utama mereka kepada FGV.

Pada masa yang sama tuntutan perbelanjaan sosial Felda saban tahun makin meningkat.

Lebih 70% perbelanjaan digunakan untuk perkara-perkara yang bukanlah bersifat komersil seperti pemberian subsidi, fasiliti pinjaman, bantuan hidup, infrastruktur dan banyak lagi.

Akibatnya, Felda mengalami defisit sebanyak RM700 juta ke RM1.1 bilion setiap tahun.

Jika ahli perniagaan memegang Felda, kemungkinan besar beliau akan terus melaksanakan langkah pemotongan perbelanjaan kerana itulah syarat untuk membaik pulih sesebuah syarikat yang tenat.

Tetapi bolehkah Felda atau khususnya peneroka Felda menerima perkara sedemikian?

Jangan lupa, Felda mempunyai hubung kait rapat dengan keadaan politik di negara dan sudah pasti kepada parti pemerintah.

Hakikat bahawa parti politik lawan juga menjadikan Felda sebagai isu nasional juga menjelaskan dividen politik dalam memenangi hati peneroka Felda.

Mereka yang naif atau terlalu obses dengan nombor sudah pasti akan mengambil langkah memotong perbelanjaan kerana ia adalah langkah yang tepat.

Penganalisis akan gembira, peneroka mungkin berduka.

Tetapi seorang ahli politik lebih celik akan hal ini dan beliau akan mencari jalan yang mungkin kurang digemari untuk penganalisis, tetapi langkah tersebut adalah mesra pengundi (baca: peneroka).

(Sekadar perbandingan, kita boleh rujuk kisah ‘turn around’ Malaysia Airlines yang memberhentikan 6,000 pekerja.)

Oleh itu, Pengerusi Felda membuat keputusan untuk menjual hartanah di luar negara walaupun ada sesetengah hartanah memberikan pulangan yang agak bagus.

Langkah ini samalah seperti menjual sedikit pegangan Felda dalam Maybank.

Adakah penganalisis dan pasaran mengkritik langkah ini? Ya.

Adakah peneroka dan staff Felda terkesan dengan urus niaga tersebut? Tidak.

Namun begitu, langkah ini masih bersifat sementara dan tidak menyelesaikan isu asas iaitu pendapatan berterusan.

Bagi menyelesaikan masalah ini, Felda sedang melakukan satu urusan (corporate maneuver) untuk kembali ke bidang perniagaan yang mereka terbukti kepakarannya iaitu – perladangan.

Lebih 1,000 hektar tanah kelapa sawit akan diperolehi dan sama ada ia adalah kawasan dalam negara atau luar negara sama-samalah kita nantikan.

Secara tuntasnya, ia memberikan Felda sumber pendapatan yang berterusan.

Dalam isu ketiga iaitu tadbir urus dan governans, kita akui ia adalah perkara yang menyebabkan persepsi buruk terhadap Felda.

Lebih mengeruhkan keadaan lagi apabila ramai yang gagal membezakan Felda dan FGV meskipun kedua-duanya adalah entiti yang berbeza.

Apa yang menjadi kerugian FGV, disalahkan kepada Felda.

Apa yang menyebabkan kerugian Felda, menjadikan harga saham FGV jatuh.

Langkah mempunyai dua individu yang berbeza menjadi pengerusi Felda dan FGV adalah langkah yang sedikit sebanyak boleh membetulkan persepsi tersebut.

Masih terdapat beberapa masalah governans utama yang membelenggu Felda.

Antaranya adalah struktur ‘check and balance’ di antara HQ, Rancangan, Wilayah dan Peneroka.

Bagaimana aduan dari peneroka akan benar-benar sampai ke HQ? Adakah arahan HQ akan dijalankan oleh Wilayah?

Bagi memperbaiki perkara ini, sebuah unit naziran ditubuhkan khas bagi melihat, membantu dan memantau segala isu berkaitan peneroka khususnya pengurusan kebun/ladang.

Kini peneroka boleh terus melaporkan kepada nazir yang dilantik tanpa perlu melalui proses saluran rasmi yang mungkin mengambil masa terlalu lama.

Unit naziran akan bertindak dalam masa kurang 48 jam kerana dunia hari ini bersifat segera. Musibah hari esok sudah menjadi berita pada hari ini.

Secara tidak langsung, unit ini berupaya menjadi ‘check and balance’ kepada peneroka dan juga Felda.

Seterusnya, langkah menerapkan tadbir urus yang bagus kepada Felda Investment Corporation (FIC) bermula dengan arahan Pengerusi Felda baru kepada ahli lembaga pengarah FIC supaya meletakkan jawatan.

Pada masa yang sama siasatan dan tangkapan SPRM kepada bekas pengarah besar dan beberapa pegawai kanan Felda dan FIC tidak diganggu malah diberikan kerjasama penuh.

Tidak lama lagi, FIC akan mempunyai ahli lembaga pengarah yang baru.

Dalam memastikan FIC menjadi sebuah unit pelaburan yang profesional dan diyakini pasaran, tidak ada seorang pun ahli politik yang dilantik menjadi ahli lembaga pengarah FIC.

Bahkan Pengerusi Felda sendiri tidak akan menjadi pengerusi FIC demi amalan tadbir urus dan struktur governans yang bagus.

Ahli-ahli lembaga pengarah dipilih merangkumi pelbagai bidang seperti akauntan bertauliah, peguam, pakar pelaburan, pemain hartanah dan perbankan.

Lebih mengujakan adalah ahli lembaga pengarah termuda berumur lingkungan awal 40-an. Ini suatu perkara yang sihat.

Bolehkah kita membayangkan jika seorang profesional yang dilantik mejadi pengerusi agensi kerajaan kemudiannya memecat ahli politik yang ada di situ dan kemudiannya tidak memilih seorang pun ahli politik dari parti yang asalnya meletakkan beliau menjadi pengerusi?

Ini sedikit sebanyak menjelaskan mengapa Felda berlainan dan hanya ahli politik berpengalaman sahaja mempunyai ‘political will’.

Perumahan adalah tanggungjawab semua. Ia bukanlah isu Felda semata-mata, bahkan sudah menjadi isu nasional.

Disebabkan itu, adalah penting bagi semua pihak, dari kerajaan negeri sehinggalah ke agensi kerajaan untuk sama-sama menyelesaikan isu ini.

Felda juga tidak boleh menjadi bodoh sombong dengan mengekalkan cara lama iaitu dengan membina ribuan unit rumah pada harga subsidi. Ia memerlukan inisiatif baru yang lebih jimat dan cekap.

Untuk itu, Felda telah berunding dengan agensi kerajaan seperti SPNB, bertemu menteri-menteri besar kerajaan negeri dan bercakap dengan pihak berkuasa negeri dalam memperkenalkan sebuah inisiatif perumahan baru.

Inisiatif ini melibatkan pemberian tanah oleh kerajaan negeri (dan juga tanah milik Felda) yang mana pihak berkuasa negeri akan membantu dan mempercepatkan urusan pertukaran status, pecah lot dan hal-hal melibatkan kelulusan.

Peneroka akan menerima lot tanah dan mereka akan diberikan pinjaman dan bantuan kewangan dari agensi kerajaan seperti SPNB untuk membina rumah mengikut spesifikasi dan bajet yang ditetapkan.

Felda pula akan membina kemudahan asas seperti jalan raya, api air dan infrastruktur kegunaan awam.

Inisiatif ini bukan sahaja lebih berhemah dari sudut kewangan tetapi menunjukkan kepada umum bahawa Felda adalah tanggungjawab bersama.

Projek sulung bagi inisiatif ini telah pun dilancarkan pada hujung Februari lepas di Keratong 5, Pahang dan lebih banyak lagi projek perumahan bakal menyusul.

Pada akhirnya, saya tetap bersetuju syarikat GLC seharusnya dikepalai oleh mereka yang berkebolehan, kompeten dan dari golongan profesional serta teknokrat.

Perkara ini ada meritnya kerana golongan ini dianggap bebas dari pengaruh politik dalam membuat keputusan.

Maka, sudah pastilah ia perkara yang bagus kerana bagi sesebuah organisasi yang mempunyai begitu banyak dana, kontrak dan tender, keputusan sesuatu perkara tidak boleh dibuat mengikut kepentingan politik pengerusi.

Namun, sebagaimana yang kita tahu melalui tangkapan SPRM ke atas pengerusi, CEO dan pegawai kanan syarikat, agensi kerajaan, bank serta kementerian, sebilangan golongan profesional dan teknokrat juga mempunyai sikap dan perangai yang sama dengan sesetengah ahli politik iaitu mereka juga ada kepentingan peribadi yang tidak baik.

Oleh itu, kemungkinan pandangan popular ini perlu diberikan pemikiran semula ataupun tidak boleh dijadikan sebagai ‘general rule’ apabila kita bercakap mengenai lantikan ahli politik kepada mana-mana GLC.

Dalam kes Felda ia sedikit berlainan atas beberapa faktor.

Pertama, Felda bukanlah sebuah entiti perniagaan seperti GLC sebaliknya ia adalah sebuah agensi Persekutuan.

Gaji pengerusi hanyalah RM8,000 sebulan.

Namun sekadar menjadi sebuah agensi kerajaan tidak bermakna ahli politik wajib dilantik sebagai seorang pengerusi.

Sekali lagi dalam hal ini Felda berbeza.

Felda bukanlah sekadar sebuah agensi kerajaan yang memberikan servis urusan seharian tetapi Felda adalah sebuah entiti yang amat berkait rapat dengan sosio politik negara dan kelangsungan ekonomi bagi kaum majoriti di Malaysia.

Jatuh bangun Felda memberi kesan kepada ratusan ribu orang Melayu – baik ekonomi mahupun politik.

Oleh yang demikian, Felda memerlukan seorang pengerusi yang bukan setakat mementingkan ‘book balance’ dan ‘bottom line’ akaun sebaliknya seorang yang peka dan sensitif mengenai aspek kebajikan peneroka, politik parti pemerintah, sentimen masyarakat dan ‘strike the right balance’ di antara semua pihak berkepentingan.

Lebih penting, pengerusi itu haruslah berkebolehan ‘pull some strings’ dari pihak-pihak berkepentingan tersebut.

Saya berpendapat (walaupun mungkin ramai yang kurang setuju), kebanyakan ciri-ciri ini ada pada kebanyakan ahli politik yang berpengalaman.

Kita semua tahu ahli politik adalah seorang yang tidak akan memikirkan untung rugi semata-mata.

Mereka juga akan menjaga sentimen nasional, kepentingan kawasan mereka, sokongan di peti undi beliau dan juga agenda tertentu yang mereka perjuangkan.

Tidak kiralah ahli politik parti mana tetapi secara amnya, itulah karakter mereka.

Saya tidak pasti bagaimana prestasi ahli politik yang menjadi pengerusi di organisasi yang lain tetapi untuk Felda, inilah analisa saya sepanjang 100 hari agensi persekutuan ini menerima pengerusi baru.

(Penulis merupakan CEO Hartabumi dan pada masa lapang memberikan input berkenaan polisi dan bisnes. Antara klien beliau adalah syarikat ride-sharing app, syarikat penerbangan, agensi kerajaan dan ahli-ahli parlimen.

Beliau merupakan penulis buku ‘Saring Sebelum Mereng’, ‘TPPA Harimau’ dan penulis bersama bagi buku “Chedet: Apa Habaq Orang Muda?’ dengan YABhg Tun Dr Mahathir.)


Sesetengah Orang Akan Mempersoalkan Publisiti Yang Diterima Felixia Yap Tapi Ini Sangat Menyentuh Hati

Sejak beberapa bulan ini, dari saat saya bertekad sebulat hati mengenakan hijab walaupun sebagai seorang yang belum Islam hatinya, hingga ke saat ini (3 Julai, sekarang pukul 6 pagi baru lepas Sahur), di mana saya telah Islam di hati, cuma tinggal perasmian sebagai seorang Islam di atas kertas dan di depan 4 orang saksi…saya telah mengharungi pelbagai dugaan.

Tetapi syukur Alhamdullilah…saya juga dapat sokongan yang begitu hebat, yang menyentuh hati dan sokongan positif inilah yang serba sedikit menyumbang kepada saya untuk terus beristiqamah.

Dan saya harus berterima kasih juga dengan kedegilan saya.
Terkenal juga dengan kepala batu saya, saya tidak mudah mengalah.

Ya…saya mengaku, banyak kali saya rasa tumpas, tewas dan menangis atas semua yang negatif dan kasar terhadap saya.

Namun, saya tetap tidak tanggalkan hijab saya.

Saya bertuah kerana dikurniakan seorang ibu yang bukan sahaja tabah untuk membesarkan saya dan adik dalam keluarga, tetapi rahmat yang terbesar adalah apabila beliau, seorang yang bukan Islam, langsung tidak mengetahui tentang agama Islam (kecuali yang Islam tak boleh makan khinzir) dan seringkali disindir saudara mara yang lain kerana anak perempuannya bertudung sehingga ke muka depan suratkhabar dan sebagainya…tidak membantah, malah merestui keputusan saya ini apabila saya memberitahu beliau yang saya sedang mempelajari tentang agama Islam dan bercadang untuk memeluknya.
Ibu kata saya sudah banyak berubah lebih baik.
Ibu kata saya dah matang, dah dewasa akhirnya.
Dalam dialek Kantonis, bila saya bermanja dan menanya kenapa beliau merestui keputusan saya, beliau menjawab, “Sang seng jor lor, dai gor nui la…kwai jor hou dor.”
Ibu saya senyum, dan saya menahan air mata.

Rata-rata, ramai mualaf yang dibuang keluarga dan disisihkan keluarga kerana keputusan yang sama, dan ada segolongan pula yang terpaksa menyembunyikan identiti mereka sebagai seorang Islam daripada keluarga dan orang ramai kerana takut dibuang keluarga dan disisihkan.

Saya mengaku, jika ayah saya tidak meninggalkan kami sekeluarga, mungkin perkara yang sama akan berlaku pada diri saya. Tetapi Allah Maha Mengetahui.

Mungkin ini juga salah satu hikmah dari penceraian ibu dan ayah.
(Ibu saya jauhhhh lebih bahagia sekarang juga, ALHAMDULLILAH!)

Ia memaksa saya untuk berdikari pada usia muda, menjaga adik sehingga saya habis SPM dan terus meninggalkan Ipoh untuk mencuba nasib seorang diri di Kuala Lumpur dengan hanya RM300 sebulan sementara saya belajar di sebuah IPTS. Apabila sudah dihentikan saluran duit satu hari, saya keluar bekerja kerana saya tidak ingin melihat ibu saya terus bersusah payah menggunakan duit simpanan beliau yang tidak seberapa untuk menyara kami adik-beradik. Tambahan pula, adik saya perlu (dan saya pastikan) menyambung pelajaran dan perlu wang untuk membiayai yurannya.

Saya mula memikul tanggungjawab menyara keluarga.

Pada masa itu, saya tidak ada agama (saya dibesarkan di keluarga yang tidak percaya kepada mana-mana agama atau Tuhan), tidak ada apa-apa bimbingan agama…cuma berbekalkan nasihat dari ibu saya; iaitu jangan menyusahkan orang lain, jangan membiarkan mana-mana lelaki mengambil kesempatan, jangan berbuat jahat, jangan tertipu dengan orang di bandar dan jaga diri baik-baik.

Namun sebagai seorang naif yang tidak tahu apa-apa tentang dunia, tipu helah dan godaan manusia (Ya, keputusan SPM yang baik tidak menjamin anda akan selamat dengan tipu helah dunia)…saya juga mula terikut-ikut dengan orang di sekeliling saya. TETAPI, saya cuba sedaya upaya yang boleh untuk melindungi diri saya dan pada masa yang sama mencari nafkah untuk dihantar balik ke rumah untuk ibu dan adik. Saya kekalkan pendirian untuk tidak sentuh arak, rokok, atau dadah.
Pernah banyak kali dipaksa, tetapi kedegilan saya untuk menurut paksaan dan suruhan orang lain menyelamatkan saya dari terjerumus sekali dengan yang lain.

Dengan mata saya sendiri saya sepanjang hampir 10 tahun saya terlibat dalam bidang modeling, saya pernah lihat pelbagai jenis manusia dan cara kehidupan yang dikatakan “mewah” dan bahagia.
Mewah juga disamakan dengan kebahagiaan.
Orang di sekeliling saya pada masa itu kebanyakkannya mengukur kebahagiaan dengan kekayaan teman lelaki, apa parti yang paling “happening” yang mereka dapat pergi, rasa “happy” janji dapat minum dan mabuk, berapa yang boleh dikikis dari lelaki kaya yang memikat, dan kebanyakkan mendahagakan kemewahan dan dicari tanpa mempedulikan harga diri.

Tetapi bagi saya, itu bukan kemewahan yang saya cari. Sebab apa gunanya punyai kemewahan tetapi hidup rasa kosong, tidak bermakna dan bergelumangan dengan dosa?
Itu bukan kebahagiaan yang saya carikan.

Saya pernah cuba mencari Tuhan.
Cuba mendekati diri dengan Tuhan.

Saya pernah pergi ke gereja Katolik setiap Ahad petang selama 2 tahun.
Saya pernah cuba memahami agama Kristian.
Saya pernah cuba mencari makna dalam penyembahan berhala Dewa Kuan Yin dan sebagainya.
Saya juga pernah cuba mengamalkan amalan seorang penganut Buddha.

Tetapi hati saya tidak pernah merasa dekat dengan Tuhan.
Hati saya tidak pernah rasa tersentuh.

***Harap jangan salah faham, di sini saya cuma ingin menekankan bahawa saya rasa lebih dekat dengan agama Islam, dengan Allah SWT. Saya hanya menjelaskan apa yang saya rasa dari hati.

Sejak saya mula mengenali ajaran-ajaran agama Islam, saya lebih redha, lebih tenang dan lebih senang bersyukur dengan hidup yang serba sederhana.
Duit dan kemewahan tidak lagi menarik perhatian saya sepertimana dahulu.
Saya tidak lagi rasa “impressed” atau teruja dengan kereta sport, bag mahal, kehidupan glamor, atau cita-cita tinggal di rumah besar dan mewah.

Ya, tidak dapat dinafikan, jika ada semua ini, bukan benda yang buruk, malah bonus kehidupan…tetapi wang dan kemewahan tidak dapat membeli rasa bertaubat, rasa ingin menjadi seorang yang lebih baik, ketenangan, keredhaan dan kebahagiaan.

Sepanjang hampir 7 bulan saya berhijab dan mengenali agama Islam, saya banyak menangis.
Bukan dalam kesedihan, tetapi dalam rasa penyesalan kehidupan yang dulu dan rasa ingin bertaubat.

Seringkali saya merintih dalam bisikkan yang saya ulang tanpa henti, “Ya Allah, ampunkanlah dosa-dosa saya!”

Pada kali pertama saya melihat video pengislaman dan pengucapan seorang wanita, saya tidak dapat henti menangis.
Pada saya, dia amat bertuah kerana Allah SWT memilih dia untuk diselamatkan.

Masa itu…saya masih tidak tahu apa itu hidayah dan taufiq.

Dan pada hari ini, iaitu hari bersejarah dalam hidup saya…saya akan menjadi seorang Islam secara rasmi.

3 Julai 2014, bersamaan dengan 5 Ramadhan 1435.

Saya yang telah Islam di hati (tanpa disedari), kini akan mengucapkan 2 kalimah syahadah saya di depan keluarga terdekat saya, dan juga para kenalan yang telah seringkali menyokong dan memberi galakkan pada saya supaya terus istiqamah.

Tidak ada sebarang media yang akan hadir.

Hari ini bukan hanya saja Hari Lahir saya…tetapi juga Hari Kelahiran Semula saya.
Hari saya kembali akhirnya selepas 28 tahun mencari jalan pulang.

.S: Saya masih berbangsa Cina, dan akan berkeras mengekalkan nama Cina yang diberi ibu saya. Nama Cina saya dalam bermaksud “Ketenangan, Keanggunan” atau di dalam bahasa Inggeris, “Silent Grace”.
Saya cuma akan menambah nama kurniaan dari mimpi saya di hadapan nama asal.

Terima kasih semua atas sokongan anda. =)

100% asal dan tidak diubah daripada blog Felixia Yap untuk mengekalkan mood membaca.


Anda Mungkin Mahu Tahu Bagaimana Felixia Yap Dapat Nama Islam. Baca Ini

Dalam temubual bersama Aznil Hj Nawawi di program HLIVE! hujung minggu lalu, Felixia Yeap ada menyatakan yang nama barunya berakhir dengan Rania dan nama pertama masih dirahsiakan namun ianya bermula dengan huruf R.

Bekas model, Felixia Yeap yang bakal memeluk islam, pada 3 Julai ini mengakui sudah mempunyai nama sesuai yang diperoleh melalui mimpi. Yeap, 28, berkata beliau akan mengumumkan nama baru yang diperoleh itu pada majlis memeluk agama Islam nanti, 5 Ramadan ini.

“Saya sudah mempunyai nama yang diperoleh melalui mimpi dan akan digunakan selepas saya memeluk Islam. Dalam dua tiga minggu kebelakangan ini, saya sedikit runsing memikirkan nama Islam saya.

“Bagaimanapun, pada suatu malam, nama itu muncul dalam mimpi dan saya terkejut boleh mengingatinya selepas bangun daripada tidur,” katanya yang dipetik daripada My Metro, di sini, hari ini.

Katanya, pada mulanya beliau menyangka nama berkenaan tidak membawa sebarang maksud dan turut mengakui mengimpikan menjadi muslimah yang baik selepas memeluk Islam.

“Namun, apabila saya memeriksa maksud nama berkenaan ternyata ia mempunyai maksud yang baik dan indah. Saya mahu masyarakat sekeliling mengambil iktibar daripada kehidupan lampau saya”


Felixia Yeap Umum Peluk Islam 5 Ramadhan Ini

Setelah hampir lima bulan mendalami agama Islam, bekas model Playboy Felixia Yeap secara rasmi mengumumkan hasratnya memeluk Islam pada 5 Ramadan, atau 3 Julai, yang akan datang.

Jelitawan berusia 28 tahun itu berkata tarikh tersebut dipilih kerana selain jatuh pada hari lahirnya, ia juga merupakan tarikh kegemaran Rasulullah.

“Saya akan memeluk agama Islam pada 5 Ramadan, pada Khamis ini. Saya memilih tarikh hari jadi saya, hari kegemaran nabi, maka saya berharap ia menjadi hari paling bersejarah dan diingati dalam hidup saya,” katanya di hadapan kira-kira 2,000 hadirin di Program Semarak Ramadan di Shah Alam, malam tadi.

Sebelum ini, Felixia mengejutkan orang ramai dengan keputusannya memakai tudung walaupun belum memeluk agama Islam. Dalam pengakuannya secara eksklusif kepada The Malaysian Insider tahun lepas, beliau mengakui begitu tertarik dengan pemakaian berlandaskan ajaran Islam.

Anak kelahiran Ipoh selepas itu mengakui akan hasratnya memeluk Islam namun masih belum memutuskan waktu sesuai dan mahu mendalami terlebih dahulu ajaran agama. Felixia ketika program malam tadi turut mengakui perubahan dirinya yang berhijab kini menyebabkan disisih oleh rakan-rakannya.

“Bezanya adalah kawan-kawan saya dulu kebanyakan lari menyisihkan saya. Mereka menyangka saya berhijab kerana ingin menjadi Melayu tetapi sebenarnya saya tertarik dengan Islam,” katanya.


Fendi ‘Pequin Striped Messenger Bag’ Mula Dijual Dengan Harga RM3,630

Jenama dari Itali, Fendi telah melancarkan koleksi beg terbaru, Pequin Striped Messengger Bag dalam versi warna coklat bersama rekaan logo Fendi yang berwarna hitam. Logo Fendi ini menampilkan patch depan yang bertulis “ROMA dan AMOR”.

Ianya diperbuat daripada 100 peratus kanvas dan kulit dengan ukuran 14 cm lebar dan ketinggian 18 cm. Rekaan koleksi beg ini mempunyai zip pada bahagian atas, poket hadapan yang mempunyai lapisan kulit dan tali bahu yang boleh laras.

Pequin Striped Messenger Bag ini akan dijual dengan $890 (RM3,630.43) dan boleh didapatkan di laman rasmi BROWNS.


Fendymojo Kenang Kembali Kisah Permulaan ‘Modified’ Bezza Dan Trend Hitam Itu Premium

Bagi pengguna tegar TikTok, setiap minggu anda buka media sosial itu pasti sekali-sekala akan keluar video #fyp ‘Hitam Itu Premium’ yang dipopularkan oleh akaun @fendymojo. Beliau semakin dikenali selepas tular beberapa video mengenai jumlah kos sebenar pengubahsuaian kereta Bezza miliknya yang mencecah RM37,903 menjadi bualan netizen.

Bagaimanapun di sebalik kejayaan trend ‘Hitam Itu Premium’ pada hari ini, sebenarnya ia telah mengambil satu masa yang sangat lama dan warna asal kereta Bezza itu bukanlah ‘segelap’ yang kita lihat sekarang.

Dalam satu video TikTok berdurasi hampir 4 minit, Fendymojo telah membuat rangkuman liku-liku perjalanan bagaimana trend ‘Hitam Itu Premium’ popular di seluruh Malaysia.

Menurut Fendy, sejurus mendapat kunci kereta Perodua Bezza berwarna putih itu, beliau segera menambah spoiler. Bukan itu sahaja, selepas satu minggu memiliki kereta tersebut, Fendy telah menambah beberapa lagi aksesori dari bahagian hadapan sehinggalah belakang keretanya.

Ni aku just nak cerita macam mana perjalanan dari awal. And mcm mana wujudnya hitam premium. #hitampremium #fendymojo

♬ original sound – Fendymojo – Fendymojo

Pada masa yang sama, beliau sudah mula membuat konten video di TikTok, namun hanya meletakkan lagu tanpa ‘ulasan suaranya’. Sehinggalah satu hari, Fendy mula memberanikan diri untuk menambah suaranya supaya penonton lebih faham konten video yang hendak disampaikan.

Sejak dari saat itu, Fendy mula melangkah ke hadapan dengan membuat konten-konten yang lebih ‘ekstrem’ dalam pengubahsuaian keretanya seperti memasang lampu hadapan custom, wrapped warna baharu, pecahkan cermin hadapan, potong bumbung untuk pasang sunroof  dan menambah aksesori-aksesori berwarna hitam — sekaligus terciptalah tagline ‘Hitam Itu Premium’ yang menjadi trending dan cakap-cakap orang ramai.

Dalam video itu juga Fendy turut masih ingat ada satu ketika beliau buat konten video bersama-sama seorang lagi pemilik Bezza bernama ‘Hakim’. Namun disebabkan kedua-duanya sudah berumah tangga, kehidupan masing-masing semakin sibuk dan life must goes on.

Setakat artikel ini ditulis, akaun TikTok Fendymojo mempunyai kira-kira 1.4 juta pengikut dan 58.1 juta likes untuk keseluruhan video yang dimuat naiknya pada platform itu sahaja. Manakala saluran YouTube beliau pula pula mempunyai lebih 138,000 pengikut yang sekaligus melayakkan beliau mendapat ‘Silver Button’.

Menurut beliau, apa yang beliau kecapi pada hari ini hasil penerimaan followers di media sosial terhadap trend ‘Hitam Itu Premium’ sehinggalah ramai mengambil peluang untuk menegur dan menangkap gambar bersama kereta Bezza Fendy jika bertembung di mana-mana.

Bagi menghargai para peminat, beliau sentiasa memberikan beberapa rekaan stickers ‘FM – Hitam Premium’. Disebabkan sambutan sangat mengalakkan, Fendy sanggup cetak semula tiga kali ganda daripada kuantiti asal.

“Ini bukan titik akhir untuk saya menjadi sombong dengan tidak melayan peminat. Malah, ini membuatkan saya lebih bersemangat untuk berjumpa semua orang,” ujar Fendy dalam video baharunya.

*Ikuti Facebook dan Instagram VOCKET CAR CLUB untuk ketahui perkembangan dan isu semasa automotif dari dalam dan luar negara.


Kisah Di Sebalik Fenomena Gambar #FollowMeTo Menjadi Viral Yang Mungkin Anda Tidak Tahu

Masihkah anda ingat lagi dengan koleksi gambar-gambar ini yang pernah viral suatu ketika dulu? Hasil karya jurugambar dari Rusia bernama Murad Osmann ini pernah menjadi viral kerana keunikan cara mereka bergambar.

Gambar-gambar itu mempunyai gaya penceritaan yang indah bagi orang yang melihatnya. Rasa cinta dan keakraban perhubungan diterjemahkan melalui fotografi.

Dek kerana gambar-gambar ini jugalah Instagram beliau kini mempunyai hampir 5 juta pengikut! Anda boleh lihat semua koleksi gambar mereka di sini.

Keunikan gaya Murad bergambar bersama teman wanitanya (sekarang dah jadi isteri ya!) telah menjadi trend dan ikutan pasangan-pasangan di seluruh dunia setiap kali ingin bergambar, sampaikan ada juga yang buat parody! Haha!

Tapi pernah terfikir tak macam mana semua ini bermula?

Rupa-rupanya idea bergambar seperti ini tercetus secara kebetulan sahaja. Isteri Murad, Natalia Zakharova (Nataly) ada menceritakan secara ringkas peristiwa tersebut di dalam website rasmi mereka, Follow Me To.

Menurut Nataly, ketika itu status mereka hanyalah kawan baik, walaupun sebernarnya Murad sudah lama menaruh hati padanya. Kedua-duanya gemar melancong, hinggalah satu hari ketika mereka berada di Barcelona, Murad kerap mengambil gambar tak kira dimana mereka berada.

Nataly yang penat menunggu kemudiannya menarik tangan Murad kerana ingin meneruskan perjalanan mereka. Tapi Murad terus ambil peluang keemasan tersebut dengan mengambil gambar Nataly yang sedang menarik tangannya. Wah! Ini baru betul orang kata “not a typical love story”. Hehe.

Ketika membelek semula gambar-gambar yang diambil, mereka merasakan ada sesuatu yang istimewa dengan gambar tersebut. Dari situlah tercetusnya idea untuk memulakan projek yang diberi nama #FollowMeTo ini.

Tambah Nataly lagi, dia dan Murad ingin berkongsi dengan masyarakat di seluruh dunia tentang keindahan alam, tempat bersejarah, budaya, serta keunikan masyarakat di setiap tempat yang mereka lawati.

Rasanya, visi dan misi pasangan ini telah pun tercapai apabila masyarakat seluruh dunia terpegun dengan setiap gambar yang diambil oleh Murad.

Ini termasuklah monumen-monumen yang menjadi latar belakang sesi pengambaran ini, serta pakaian tradisi masyarakat negara tersebut yang dipakai oleh Nataly dalam setiap gambar.

Satu perkara lagi yang buat saya tertarik dengan usaha pasangan ini, apabila Nataly dengan sengaja memakai baju terbalik atau memakai perhiasan di bahagian belakang badannya.

Ini kerana Nataly ingin menunjukkan keindahan rekaan busana tersebut di lensa kamera Murad. Iyalah, kalau pakai baju tu betul-betul, tak nampaklah corak dan design baju tu nanti, betul tak?

Mungkin ada di antara anda yang berkata dalam hati:

Seronoknya boleh pergi travel satu dunia, tangkap gambar cantik-cantik.

Haa. Cemburulah tu! Hehe. Tapi apa yang mungkin anda semua perlu tahu ialah, bagaimana sebenarnya gambar cantik ini dihasilkan. Takkanlah main ambil saja, betul tak?

Baru-baru ini Murad ada memuat naik sebuah video di laman Youtube yang menceritakan proses setiap sesi fotografi mereka.

Berdasarkan video yang berdurasi selama 1.57 minit itu kita dapat lihat bukan senang ya nak ambil gambar cantik macam ni, lebih-lebih lagi dengan kepadatan penduduk dan keadaan cuaca di negara tersebut.

Keluar seawal 5 pagi dan selesai bergambar pada sebelah malam. Memang mencabar!

Selain daripada itu, Murad juga telah berkongsi beberapa keping gambar di belakang tabir sesi fotografi yang belum pernah dimuat naik di instagramnya sebelum ini. Wah, eksklusif betul ni!

Tak puas dengan gambar belakang tabir dan video pendek di Youtube? Anda juga boleh mengikuti kisah pengembaraan mereka di dalam rancangan tv mereka sendiri iaitu #FollowMeTo TV Show yang bersiaran di Channel Russia pada setiap Ahad, jam 10 pagi.

Melalui rancangan tersebut, mereka akan berkongsi bagaimana mereka berurusan dengan pihak berkuasa di setiap negara, bagaimana mereka memperolehi setiap pakaian kebangsaan atau tradisional di negara tersebut dan banyak lagi!

Untuk anda yang tak duduk dekat Rusia macam saya ni, jangan risau. Nataly masih akan berkongsi kisah pengembaraan mereka di laman web #FollowMeTo.

Bukan itu sahaja, Nataly juga akan berkongsi tip-tip travel yang berguna seperti tempat apa yang patut anda elakkan ketika pergi melancong, tempat apa yang bagus untuk dilawati, dan banyak lagi.

Saya boleh katakan yang laman web ini ibarat ‘mini encyclopedia’ untuk si kaki travel.

P/S: Hmm. Tiba-tiba rasa macam nak pergi melancong pulak lepas baca semua catatan pengembaraan mereka ni! Bagaimana dengan anda?


Fenomena Gunung Berapi ‘Muntahkan’ Lumpur Di Tabin, Lahad Datu Raih Perhatian Netizen

Sebuah fenomena yang mengejutkan orang ramai telah berlaku di Taman Hidupan Liar Tabin, Lahad Datu yang melihatkan sebuah gunung berapi memuntahkan lumpur dengan jumlah yang banyak selepas dipercayai meletus.

Insiden yang berlaku pada 18 September ini sempat dirakam oleh seorang individu sebelum tular di media sosial yang sekaligus menarik perhatian netizen melihat fenomena gunung berapi lumpur.

Fenomena yang jarang-jarang berlaku ini turut dikaitkan dengan kemungkinan berlakunya gempa bumi memandangkan kejadian gegaran semula jadi sudah menjadi perkara biasa di Sabah terutama selepas gempa bumi sederhana bermagnitud 5.9 skala richter berpusat di Gunung Kinabalu pada 2015.

LAHAD DATU: Occurence of what seems to be a mud volcano at the Tabin Wildlife Reserve 10am this morning. More details to come.

A mud volcano or mud dome is a landform created by the eruption of mud or slurries, water and gases.

📽 Rafel Suzie Rachel pic.twitter.com/VzTLYyWAqV

— Daily Express Sabah (@DailyExpress_MY) September 18, 2022

Dalam pada itu, menurut pakar geologi Sabah Prof Dr Felix Tongkul ketika dihubungi Harian Metro, beliau memamklumkan fenomena letusan gunung berapi lumpur itu merupakan perkara biasa yang berlaku apabila tekanan lumpur dalam bumi meningkat dan perlu dilepaskan.

“Keadaan ini berulang bila tekanan terkumpul pada sesuatu masa tertentu. Kejadian volkano lumpur yang aktif kadang-kadang berlaku semasa kejadian gempa bumi,” katanya menerusi WhatsApp.

Difahamkan kewujudan gunung berapi lumpur di Sabah ini bukanlah sesuatu yang baru. Malah, sudah berlaku beberapa kali di beberapa lokasi lain termasuk Taman Pulau Tiga, Kuala Penyu.

Situasi yang berlaku nyata menarik perhatian netizen yang hadir dengan pelbagai pendapat. Berikut merupakan respon netizen terhadap fenomena yang berlaku.

Bukan itu sahaja, Pulau Tiga kini turut menjadi tarikan pelancongan di Sabah hasil daripada letusan gunung berapi lumpur pada tahun 1897 berikutan gempa bumi di Mindanao, selatan Filipina.


Fenomena “Keeper Kat Mana” Sungguh Melucukan. Tapi Tunggu Dulu Kerana Anda Belum Lihat Ini

Rasa-rasanya semua orang sudah tahu mengenai fenomena #keeperkatmana.

Kejadian ini berlaku di dalam perlawanan Piala AFF 2014 Sabtu lepas, Malaysia menentang Singapura. Pada gol ketiga, penjaga gol Singapura Hassan Abdullah Sunny tidak diketahui berada di mana, penyerang Malaysia Indra Putra berjaya menyumbat satu gol. Akhirnya Malaysia memenangi perlawanan ini dengan keputusan 3-1. Perlawanan ini mencetuskan fenomena Keeper Kat Mana.

Lihat video parodi di bawah yang menambahkan kelucuan situasi berkenaan.

Baru kami tahu keeper kat mana. Rupanya dia pergi menyerang di kotak penalti lawan sehingga membiarkan gawangnya kosong! Penyerang Malaysia tidak mensia-siakan peluang ini, terus meluru ke pintu gol Singapura dan akhirnya, GOLLL!

Kalaulah Hassan berjaya memboloskan gol ke gol Malaysia, ia pasti menjadi sesuatu yang epic. Tetapi apabila ia tidak berjaya, ia menjadi fenomena #keeperkatmana yang terkenal itu!

Komen sikit di sini. Kami mahu tahu apa anda rasa mengenai Keeper Kat Mana!


10 Kebaikan Mudah Yang Boleh Dibuat Tanpa Guna Duit

Nak lakukan kebaikan ini sebenarnya tak susah pun dan ada banyak cara lakukan kebaikan tanpa guna wang ringgit. Sempena dengan Hari Kebaikan Sedunia (World Kindness Day) hari ini, saya kongsikan 10 cara baik punya buat kebaikan.

Kita semua tahu di Malaysia kebanyakan pemandu suka memandu seperti pemandu F1. Kali ini kita cuba pula beri laluan kepada pemandu lain yang ingin memotong dan orang melintas jalan.

Bila kita tidak bersaing untuk beri laluan, sebenarnya kita dah kurangkan stress semasa memandu. Nyalakan lampu isyarat bila mahu ubah haluan juga.

Kita ada ramai kawan dalam media sosial terutama sekali Facebook. Apa kata setiap kali kita ternampak satu posting yang berunsur positif, kita like. Satu sumbangan like ini akan membuatkan kawan kita gembira secara tidak sedar.

Jika lebih rajin, boleh komen tanda sokongan. Bila sokongan seperti ini berterusan, barulah lebih ramai kawan-kawan kita post sesuatu yang positif. Dan jika posting itu memberi inspirasi, kita share sekali di wall kita supaya lebih ramai dapat inspirasi tersebut.

Nampak mudah, tapi tidak semudah itu bagi sesetengah orang. Apa sahaja yang berlaku di sekeliling, kita ucapkan terima kasih.

Bila kita beli sesuatu di gerai, kita ucap terima kasih kepada makcik yang berniaga. Bila orang tahankan lift untuk kita, kita ucapkan terima kasih.

Ucapan terima kasih ini mampu membuatkan orang tersenyum. Oh ya! Senyumlah dengan waiter, nanti dia akan sediakan makanan yang terbaik untuk kita.

Selalunya bila kita berada di restoran, waiter atau waitress akan datang untuk ambil tempahan makanan. Saya teringat kata-kata rakan saya, jika kita kurang adab dengan waiter, maknanya kita bukanlah seorang yang baik.

Cakap elok-elok, senyum dan layannya seperti mana kita mahu dilayan. Tak kiralah waiter itu orang tempatan atau orang asing. Lagi-lagi apabila di kedai mamak.

Ini dilakukan apabila kita dengan anak-anak kecil. Bila kita bercakap dengannya, kita boleh rendahkan badan kita dengan bercangkung dan bercakap dengannya supaya mendapat same level eye contact.

Perbuatan ini akan buatkan kita lebih mesra dengan mereka, lagi-lagi jika bercakap dengan anak sendiri.

Ini antara kegemaran saya apabila tahu lokasi gerai roti canai paling sedap di sekitar rumah atau tahu makcik yang jual nasi lemak seringgit yang sedap.

Dengan cara ini kita boleh bantu perniagaan mereka dengan menanda perniagaan mereka dalam Waze atau Google Map. Lagi bagus jika kita letak sekali waktu operasi dan gambarnya. Moga perniagaan mereka juga boleh berkembang.

Lakukan kejutan untuk pasangan anda. Sekali sekala lakukanlah kejutan dengan mereka. Masak untuk isteri, buat home made card dengan ayat-ayat manis. Melakukan sesuatu di luar rutin ini akan buatkan kasih sayang itu bertambah erat.

Jika anda merupakan seorang bos dalam syarikat, ambil masa untuk hantar mesej memuji kerja-kerja yang dilakukan oleh pekerja anda. Ini cuma perlu kurang dari 5 minit.

Guna aplikasi Whatsapp atau messenger yang lain. Berikan pujian yang mudah seperti ” Saya suka cara awak uruskan projek semalam”, atau “Terima kasih kerana bantu saya minggu lepas”.

Memang nampak macam kena turunkan ego, tapi ini akan buatkan pekerja kita lebih bersemangat untuk bekerja.

Sudah pasti kita pernah berada dalam situasi dalam lift, tiba-tiba semua orang senyap. Seolah-olah semua ada kerja sendiri. Ini selalu berlaku dalam lift di kawasan perumahan.

Ambil peluang untuk bertegur sapa, terutama yang telah lama menjadi jiran kita. “Cuti ke hari ini?”, contoh ayat yang boleh digunakan di hujung minggu. Atau boleh guna ayat-ayat ice breaking yang lain yang boleh memulakan perbualan.

Tip terakhir sekali ialah hubungi ibu bapa anda melalui telefon untuk tanya khabar, bersembang dan boleh imbas kisah-kisah dahulu yang mencuit hati.

Tak semua ibu bapa yang tahu guna aplikasi messenger. Oleh itu hubungi mereka dan dengar suara itu adakala beri impak yang lebih besar buat mereka.

Mudahkan untuk lakukan kebaikan. Tidak perlukan duit, cuma perlu dilakukan sahaja. Saya tahu ada banyak lagi kebaikan yang boleh dilakukan tanpa menggunakan duit. Kongsikan idea anda di sini.


3 Soalan Boleh Ditanya Semula Bila Ada Yang Pertikai Anda ‘Basuh’ Dengan Air Di Tandas

Air suci lagi menyucikan. Saya pernah ditegur ketika membawa botol air ke dalam tandas di sebuah negara di Eropah, katanya akan menyebabkan tandas basah dan kotor.

Dia sarankan supaya saya gunakan saja tisu kering yang disediakan dan ianya lebih bersih. Saya berikan dia 3 persoalan untuk dia jawab :

1. Kenapa anda basuh kereta menggunakan air dan tidak menggilap saja dengan kain kering?

2. Kenapa anda basuh pinggan menggunakan air dan tidak mengesat saja dengan tisu?

3. Kenapa anda mandi menggunakan air dan tidak mengelap saja dengan tuala kering?

Baca: Tikus Sebenarnya Boleh Masuk Ke Lubang Tandas Melalui Paip Pembentungan

Saya pun mencelah lagi. Kenapa pula masa untuk membersihkan najis anda menggunakan tisu? Tidakkah itu akan meninggalkan kotoran di dubur anda? Dia terdiam tanpa dapat menjawab semua persoalan tersebut.

Sebenarnya ada betulnya juga akan menyebabkan tandas kotor. Kita sebagai pengguna perlu lebih cermat dan peka dengan kebersihan ketika menggunakan air di dalam tandas. Takkan diri kita je nak bersih dan biarkan tandas kotor.

Baca lagi: Selepas Melihat Ini, Anda Pasti Tidak Ingin Gunakan Mesin Pengering Di Tandas Lagi


Fenomena Matahari Terbit Di Rusia Ini Sangat Aneh. Puncanya Mengejutkan Kami

Bangun pagi bersama terbitnya matahari mungkin sesuatu yang biasa tetapi pernahkah anda membayangkan anda bangun pagi bersama bukan sahaja dua matahari tetapi tiga matahari terbit secara serentak?

Penduduk Chelyabinsk di Rusia mengalaminya sendiri di pagi Selasa, 17/02/2015.

Fenomena tiga matahari terbit secara serentak ini atau lebih dikenali sebagai Snow Dog ini berlaku disebabkan keadaan cuaca di Rusia yang sangat sejuk sehingga mewujudkan illusi aneh sebegini. Ia dikategorikan di dalam keluarga Halo iaitu fenomena optikal. Fenomena optikal yang biasa kita lihat kejadian pelangi.

Di tempat sejuk dan bersalji, Sun Dogs terhasil apabila cahaya berinteraksi dengan kristal ais di atmosfera. Ia menghasilkan 2 cahaya biasan di kiri dan kanan dalam kedudukan yang seimbang. Fenomena ini jelas kelihatan apabila matahari berada hampir dengan garis horizon.

Fenomena ini bukan sahaja berlaku di Rusia, malah tempat lain turut menjadi saksi.


Anda Baru Terlepas Satu Fenomena Menakjubkan Pagi Ini

Venus dan Jupiter telah bertemu dua tahun lalu pada waktu senja. Kini kedua-dua planet kembali menetapkan janji pada awal pagi 12 November 2017 di mana ia akan bersinar terang di langit timur sebelum matahari terbit.

Sebenarnya dua planet ini, Zuhrah dan Musytari (nama dalam Bahasa Malaysia) jauh antara satu sama lain dan bergerak dengan kelajuan tersendiri di angkasa lepas. Tapi kedua-duanya dijangkakan berada di tahap rendah selama sejam kelihatan berdekatan dapat dilihat dengan jelas.

Berikut antara gambar yang pernah dirakamkan oleh jurugambar mengenai fenomena ini:

1. Pada 2012, Marek Nikodem (PPSAE) telah merakamnya dari Szubin, Poland.

2. Pada 2014, Stefano De Rosa telah merakamnya dari Capoliveri, Kepulauan Elba.

3. Pada 2015, Letian Wang telah merakamnya dari Beijing, China.

4. Pada 2016, Shahrin Ahmad telah merakamnya dari Kuala Lumpur, Malaysia.

Anda tidak memerlukan teleskop untuk melihat Venus dan Jupiter pada subuh ini terutama lebih kurang 45 minit selepas waktu Subuh. Tapi jika menggunakan teleskop, anda diminta berhati-hati kerana cahaya matahari akan terbit dari arah yang sama.

Pertemuan Venus dan Jupiter ini biasanya akan berlaku pada sudut yang berbeza setiap 13 bulan dan selepas 24 tahun, konjungsi yang sama akan berulang.


Fenomena ‘Sudirmania’ Yang Berjaya Menarik 100,000 Peminat Berbilang Kaum Di Chow Kit

Sudirman Hj Arshad atau lebih dikenali sebagai Sudirman adalah seorang penghibur tulen yang pernah dilahirkan oleh industri hiburan di Malaysia. Namanya yang cukup gah telah berjaya mengumpulkan peminat dari pelbagai lapisan masyarakat.

Dia yang terkenal dengan semangat dan keupayaannya untuk menyatukan peminat telah berdiri sama tinggi dengan seniman agung tanah air iaitu Tan Sri P.Ramlee. Seperti filem-filem P.Ramlee, lagu Sudirman juga tidak pernah bosan didengar sehinggalah sekarang.

Karier nyanyiannya bermula setelah berjaya memenangi pertandingan nyanyian Bintang RTM pada 11 Ogos 1976. Selepas itu, Sudirman terus melangkah maju sehingga dia dinobatkan sebagai penghibur nombor satu Asia pada tahun 1989 menerusi pertandingan Asian Popular Music Awards yang diadakan di Royal Albert Hall di London.

Sepanjang bertapak dalam industri hiburan tanah air, Sudirman telah digelar dengan banyak nama dan antaranya adalah “Singing Lawyer”, “People’s Singer”, “Patriotic Singer” dan “Elvis Presley and Claude François of Malaysia”.

Chow Kit adalah nama yang tidak asing lagi bagi setiap rakyat Malaysia. Ia menjadi tumpuan buat kaki bundle yang mahu mencari barangan rare serta tempat tumpuan buat mereka yang gemar menikmati cendol durian yang terletak di Jalan Raja Alang.

Chow Kit pada gambaran masa kini adalah tempat yang mengumpulkan komuniti warga asing dari negara seperti Indonesia, Bangladesh, Myanmar atau komuniti dari Afrika.

Namun, 34 tahun yang lalu. Chow Kit pernah mencipta sejarah besar buat industri hiburan tanah air apabila berjaya mengumpulkan 100,000 orang dari pelbagai lapisan masyarakat dan individu yang bertanggungjawab melakukan perkara tersebut adalah Sudirman.

Laluan yang menjadi jantung ibu kota yang biasanya sibuk dengan kenderaan keluar masuk telah bertukar menjadi pentas konsert mega yang dijalankan secara percuma. Peminat yang hadir telah membanjiri Jalan Tuanku Abdul Rahman, Jalan Raja Muda sehinggalah ke Jalan Raja Alang

Tan Sri Zaman Khan, Ketua Polis Kuala Lumpur pada ketika itu tidak pernah menyangka bahawa konsert ini telah menarik ramai orang. Situasi yang tidak disangka-sangka ini telah membuatkan dia berdoa dipejabatnya agar keadaan di Chow Kit berlangsung dalam keadaan terkawal.

Lebih hebat lagi, peminat Sudirman tidak hanya membanjiri jalanan. Mereka juga dilihat memanjat pokok dan bumbung untuk melihat dengan mata mereka sendiri penghibur nombor 1 negara membuat persembahan.

Tabloid Bahasa Inggeris, The Star, menulis bahawa “Kuala Lumpur tiba-tiba berhenti dan ianya tidak ada kaitan dengan kemelesetan, tetapi disebabkan seorang, penghibur nombor satu di Malaysia, dengan persembahan yang hebat dan malam yang paling dikenang.”

Konsert ini dikira paling berjaya dalam sejarah industri hiburan tanah air. Sehingga sekarang tiada seorang pun penyanyi, baik perempuan ataupun lelaki, yang berjaya mencipta fenomena seperti Sudirman.

“Dia pun tak sangka yang seramai ini yang datang. Ia merupakan satu kejayaan yang besar untuk dia, satu pencapaian yang memuaskan di Malaysia” kata Bahyah Mahmod, dipetik daripada dokumentari Sudirman.

Sudirman telah meninggal dunia pada 22 Februari 1992. Beliau meninggal dunia di kediaman kakaknya, Datin Rodziah Arshad di Bangsar selepas tujuh bulan bertarung dengan penyakit radang paru-paru.

Dia merupakan anak ke 7 daripada 9 adik-beradik. Ibunya Hajah Romlah binti Dahalan pernah menjual kain ela dan pakaian dan juga mengambil upah untuk membuat sulaman dan membuka kelas jahitan manakala bapanya Haji Arshad bin Haji Hassan seorang pengurus Syarikat Bas Temerloh.

Sepanjang bertapak dalam industri hiburan tanah air, bakat Sudirman telah dihargai dengan pelbagai anugerah dari luar dan dalam negara.

Setelah 17 tahun pemergian Sudirman, pada tahun 2009, dia telah dianugerahkan Darjah Sultan Ahmad Shah Pahang yang membawa gelaran Dato’ oleh Sultan Pahang. Kakaknya, Datin Rodziah Arshad mewakili beliau untuk menerima pingat ini.

Tahukah anda, pada tahun 1991, Ahmad Samerin telah berjaya memenangi RM1 juta. Klik pautan di bawah untuk membaca.

Kisah Ahmad Samerin, ‘Owner’ Kedai Basikal Yang Berjaya Memenangi RM1 Juta Pada Tahun 1991


Fenomena Termakan Cakap ‘Si Buaya’ Semasa Memulakan Bisnes

Nota Editor: Nota ini ditulis oleh Puan Ainon Mohd, pengerusi di syarikat percetakan PTS dan pengasas Ainon Business School dan diterbitkan semula di Vocket dengan kebenaran beliau. Semoga nota ini dapat menjadi tauladan kepada anda untuk memulakan bisnes pertama.

Fenomena anak muda termakan cakap buaya yang mengajak dia terjun masuk sungai….

Di luar sana, banyak orang memberikan nasihat-nasihat percuma kepada anak-anak muda tentang cara-cara buat bisnes yang cepat untung dan untungnya sangat besar pula.

Anak-anak muda itu baru lepas belajar di IPT. Mereka memang masih fakir-ilmu-bisnes. Nasihat buaya pun mereka percaya sebagai nasihat yang betul.

Mendengar nasihat percuma si buaya, lalu mereka terjun ke dalam sungai. Kenyanglah si buaya!

TANYA: Siapa-siapakah ‘buaya-buaya’ itu?

JAWAB: Sesiapa yang mendapatkan keuntungan kewangan daripada orang-orang yang menerima nasihat bisnes yang diberikannya secara percuma itu.

Nota tambahan: Orang pencen, orang pesara, orang VSS pun dalam kategori yang sama dengan anak-anak muda.

BACA: Bagaimana Untuk Memulakan Sebuah Bisnes Start-Up

BACA Lagi: 6 Langkah Mengembangkan Duit Dalam Bisnes

LIKE dan FOLLOW Vocket di Facebook serta Instagram


Ferenc Puskás, Pemain Legenda Di Sebalik Anugerah FIFA Puskás

Sejarah tercipta buat negara apabila gol pemain tengah Penang, Faiz Subri berjaya berada di peringkat akhir top 3  Anugerah FIFA Puskás. Faiz merupakan pemain Asean pertama yang berjaya ke top 3 dalam anugerah ini. Pure golazo from Faiz Subri!

Seperti yang semua sudah sedia maklum, Anugerah FIFA Puskas adalah anugerah untuk mengiktiraf gol cantik yang dijaringkan pemain dari serata dunia. Jadi siapakah dia insan di sebalik nama Puskás ini?

Ferenc Puskás dilahirkan pada 1 April 1927. Beliu bermain untuk Hungary dan sememangnya seorang striker yang profilik. Rekod gol beliau adalah 84 gol dalam 85 perlawanan kebangsaan dan 514 gol dalam 529 perlawanan liga. Boleh dikatakan ratio gol Puskás adalah 1 gol dalam setiap perlawanan. Sepanjang kariernya beliau cuma bermain untuk tiga kelab; Kispect, Budapest Honvéd dan Real Madrid.

Ketika era 1950an dan 1960an, Puskás adalah antara pemain ternama di era itu. Beliau beraksi di Real Madrid ketika usianya 31 tahun dan meninggalkan impak yang besar pada Real Madrid. Peminat sebenarnya terkejut dengan kehadiran Puskás di real Madrid kerana satunya beliau sudah berusia dan keduanya pasukan Real Madrid sudah mempunyai ramai star ketika itu. Puskas menepis semua kritikan itu apabila beliau menyumbat 180 gol dalam 156 perlawanan bersama Real Madrid. Beliau juga merangkul Penjaring Terbanyak Liga Sepanyol (Trofi Pichichi) selama 4 kali berturut-turut (1959-1964) ketika bermain di Real Madrid.

Real Madrid turut mengiktiraf Puskás sebagai ‘pemain kaki kiri terbaik pernah bermain di Santiago Bernabéu’. Beliau turut mempunyai nama timangan yang diberi kepadanya oleh peminat iaitu Pancho dan Cañoncito pum. Ketika di Real Madrid, beliau sempat bermain bersama legenda Real Madrid yang lain antaranya Alfredo Di Stéfano, Kopa, Rial, Santamaría, Gento dan Domínguez. Beliau juga adalah salah seorang dari The Golden Team pasukan Hungary yang merangkul pingat emas di Olimpik 1952.

Beliau meninggal dunia pada 17 November 2006 dan sebagai tribute untuk pemain hebat ini, sebuah anugerah diberi atas namanya iaitu Anugerah Puskás FIFA, sebuah anugerah untuk mengiktiraf gol cantik dari serata dunia yang dimulakan pada tahun 2009. Pemenang untuk anugerah Puskás yang pertama adalah Cristiano Ronaldo, gol knuckleball yang beliau jaringkan menentang Porto ketika Ronaldo masih menyarungkan jersi Manchester United.

Dengan kehebatan dan abiliti beliau menjaringkan gol, memang tepat untuk meletakkan nama Puskas pada anugerah ini. Ramai beranggapan namanya yang unik menjadikan beliau the one and only great Puskas dan nama yang tepat untuk anugerah ini.

Buat Faiz Subri, all the best untuk Anugerah Puskas FIFA tahun ini. Harap-harap impian beliau untuk bertemu Cristiano Ronaldo tercapai. Jaringan Faiz Subri memerlukan undian anda dan anda boleh mengundi di sini. Pemenang untuk anugerah ini akan diumumkan pada 9 Januari depan. Go Faiz!


Ferrari 812 Superfast Menerima Sentuhan Istimewa Daripada NOVITEC

Pakar pengubahsuaian kereta, NOVITEC baru-baru ini telah mengubah suai Ferrari 812 Superfast seolah-olah model Ferrari masih belum cukup sempurna apabila NOVITEC memutuskan untuk menambah penghasilan visual kepada kereta yang berprestasi tinggi ini.

Pada masa ini, pakar NOVITEC sedang berusaha untuk mengubah dalam meningkatkan lagi kualiti model tersebut dengan menaik taraf prestasi kereta tersebut kepada V12 6.5 liter untuk menghasilkan 800 PS dan 530kg tork (718 Nm).

Sistem ekzos ‘super sport’ yang dihasilkan dalam warna matte atau keluli tahan karat pula telah digilap dimana ianya boleh menjimatkan 11kilogram berbanding ekzos yang digunakan Ferrari.

NOVITEC juga menggunakan sport spring untuk membantu menavigasi melalui speed bump serta menambahkan flaps aktif dan tips yang luas untuk meningkatkan bunyi enjin 6.5 liter V12 789 kuasa kuda.

Setakat ini harga model Ferrari 812 Superfast sentuhan NOVITEC masih belum dikongsikan kepada umum. Walaubagaimanapun, harga yang jauh lebih tinggi daripada RM1,400,000.00 antara yang dijangkakan melihatkan model asas Ferrari 812 Superfast yang ditawarkan pada harga sedemikian.


Ferrari ‘Daytona’ Yang Terbiar Lebih 40 Tahun Ini Akan Dilelong Kepada Umum

Apa yang akan terjadi kepada sebuah kereta jika dibiarkan sahaja tanpa digunakan selama 40 tahun? Jawapannya nilainya akan berganda jika ianya sebuah kereta Ferrari.

Ferrari 365 GTB/4 atau lebih dikenali sebagai Daytona ini dihasilkan sekitar tahun 1969 hingga 1973. Hanya 1,200 unit dihasilkan dan hanya 5 daripada model ini diperbuat daripada alluminium alloy. Daripada 5 ini, hanya satu yang dibenarkan Ferrari untuk kegunaan di jalan raya. Inilah modelnya.

Ianya dijual pada seorang pengasas majalah kereta di Italy dan kemudiannya diimport ke Jepun pada tahun 1971. Setahun kemudiannya, ianya dibeli oleh seorang warga Jepun bernama Makoto Tai dan diletakkan di garajnya. Sejak itu, ianya tidak disentuh dan di bawa keluar. Sepanjang tempoh itu, kereta ini menerima tawaran dari peminat kereta Ferrari namun ditolak oleh Makoto.

Namun, Makoto akhirnya mahu berpisah dengan Ferrari kesayangannya. Menariknya, ianya akan dijual dalam keadaan sedia ada (dibersihkan namun tiada restoration pada bahagian-bahagian dalaman) dan kemungkinan akan terjual pada harga melebihi USD2 juta.

Dengan mileage yang baru 22,611 batu, peminat setia Ferrari pasti teruja dengan model yang rare ini. Ianya akan mula dilelong pada 9 September di sini. Permainan orang kaya kumpul kereta Ferrari ini. Kita dapat kumpul Hot Wheels Model Ferrari pun sudah memadai.


Ferrari Didakwa Bakal Tamatkan Kerjasama Dengan Naza Italia?

Tular berita yang diterima oleh portal WapCar.my selepas beberapa minggu lalu terdapat spekulasi dalam industri automotif tempatan, dengan beberapa sumber mendakwa bahawa Ferrari tidak akan memperbaharui kontrak pengedar sah tunggal negara ini, Naza Italia.

“Pemberhentian kerjasama perniagaan antara Ferrari S.p.A. dan Naza Italia Sdn Bhd (Ferrari Malaysia) akan berkuat kuasa pada 8 April 2023. Naza Italia akan terus menggalas tanggungjawabnya kepada pelanggan untuk aktiviti Jualan & Selepas Jualan sehingga itu,” kata jurucakap Ferrari Far East & Middle East Hub, dalam balasan e-mel yang dihantar kepada WapCar.

A post shared by Naza Italia Sdn Bhd (@ferrari.malaysia)

Naza Italia telah dilantik sebagai pengedar rasmi untuk Ferrari pada 2008, mengambil alih daripada pengedar sebelumnya Next Car Sdn Bhd.

Identiti pengedar baharu Ferrari itu masih tidak jelas, tetapi syarikat dari Itali itu berkata pengumuman akan dibuat dalam masa yang ditetapkan.

Bagaimanapun perniagaan pengedaran lain Naza Italia dengan satu lagi jenama kereta mewah Itali, Maserati tidak terkesan dan akan diteruskan seperti biasa.


Ferrari ‘F430 Challenge’ Bakal Mula Dibida Dengan Harga RM 469,644

Model F430 Challenge dari pengeluar auto Itali yang terkenal ini telah pun ditamatkan setelah digunakan untuk perlumbaan terakhirnya pada tahun 2015. Menerusi acara bidaan yang berlangsung yang bakal berlangsung Amerika Syarikat tidak lama lagi, model ini telah diberi sentuhan oleh artis pop British, Ben Levy untuk hasil kerja seni cat khas.

Badan kenderaan ini dicat dengan pelbagai warna berbeza dengan tulisan pada seluruh badan kereta ini. Uniknya mengenai hasil seni ini adalah kehadiran beberapa watak kartun ikonik seperti Mikey Mouse dan watak Brain daripada cerita Pinky and the Brain. Kereta ini dikuasakan dengan enjin iaitu 4.3 liter V8 yang menghasilkan 483 kuasa kuda.

F430 Challenge yang diwarnakan cat istimewa ini bakal di mula dibida dengan harga permulaan $120,000 (RM 469,644) di Broward County Convention Center.


Ferrari F8 Tributo Dengan 710 Kuasa Kuda Mula Ditawarkan Di Malaysia

NAZA Italia nampaknya kembali lagi menawarkan model Ferrari F8 Tributo di pasaran tempatan bersempena dengan ulang tahun pengedar kenderaan ini di Malaysia.

Model terbaru ini dihasilkan bagi menggantikan model Ferarri 488 GTB. Melalui model ini Ferrari telah memberi kemasan dari segi prestasi enjin serta rekaan dalam menampilkan rekaan yang lebih aerodinamik dan moden.

Dari segi enjin, Ferarri F8 Tributo dikuasakan dengan enjin V8 3.9 liter yang menghasilkan 710 kuasa kuda serta 770Nm. Pecutan 0-100km/h mula cuma mengambil masa selama 2.9 saat sahaja serta mampu mencapai kelajuan maksimum mencecah 340km/h.

Bagi memudahkan pengedalian serta menawarkan posisi yang lebih baik buat pemandu, Ferrari telah memperkenalkan Ferrari Dynamic Enhancer (FDE+) dalam menawarkan kokpit yang lebih baik. Gabungan lampu LED yang kompak serta rekaan yang aerodinamik sekaligus membuatkan model ini kelihatan sexy dimata peminat.

Bahagian luaran model ini dipadankan lampu utama LED lebih kompak yang membolehkan ciri aerodinamik digabungkan dengan ambilan penyejukan brek baharu pada luar bampar. Ini bagi meningkatkan aliran udara keseluruhan gerbang roda.

Ferarri F8 Tributo bakal mula diedarkan oleh NAZA Italia dengan harga RM1.068 juta tidak termasuk cukai. Pastinya model ini bakal menjadi pilihan para bangsawan yang cintakan akan kelajuan.


Nah 3 Soalan Sentap Yang Boleh Diberikan Kepada Perokok

Nota Editor: 3 soalan ini asalnya telah dipaparkan di fb wall Tuan Zainal Azman Abu Kasim. Kami kongsikan semula di sini dengan izin dari penulis. Harapan kami agar 3 soalan ini dapat membantu anda yang sayangkan suami, anak, abang serta saudara mara dan mahukan mereka menghentikan tabiat merokok.

Ini Mr. Maniam (bukan Muslim). Dia bercerita tentang rokok yang membahayakan kesihatan. Untuk orang Muslim dia tanya 3 soalan.

(2) Baca Bismillah ke masa nak hisap rokok?

(3) Masa sembahyang 5 waktu kita berdoa supaya diberi kesihatan yang baik, tetapi lepas sembahyang kita hisap rokok yang memudaratkan kesihatan diri dan orang lain. Jadi rasa-rasanya Allah makbulkan ke doa kita tadi tu?

LIKE dan FOLLOW Vocket di Facebook serta Instagram


Ferrari FX, Ferrari Edisi Khas Anak Saudara Sultan Brunei

Keluarga Sultan Brunei memang terkenal dengan minat mereka terhadap kereta mewah. Pada tahun 1994, anak buah Sultan Brunei, Putera Abdul Hakeem yang ketika itu baru berusia 20 tahun sudah mempunyai akses untuk kekayaan Sultan Brunei dan boleh membelanjakannya. Mana tidaknya, ketika umurnya mencecah 18 tahun, beliau menerima USD1 billion wang tunai ke dalam akaun simpanannya.

Michael Sheenan, seorang salesman untuk jenama Ferrari menerangkan koleksi kereta Sultan Brunei merangkumi satu level hanya untuk Mercedes SL500s warna hitam, satu level lagi hanya untuk Ferrari Testarossa dan beberapa Bentley dan Lamborghini bewarna kuning. Itu tidak termasuk lagi satu showroom khas untuk kereta-kereta lain miliknya. Antaranya Ferrari 288 GTO Evo, F40 LM, F50 dan tiga McLaren F1s.

Paling unik tentang koleksi Sultan Brunei adalah ada di antara kereta-kereta miliknya tidak akan berada di tempat lain kerana ianya dibina hanya untuk Sultan Brunei. Hebat. Untuk Putera Hakeem, beliau mahukan satu kereta yang lain daripada yang lain dan istimewa; Ferrari dengan transmisi semi-automatik. Pada ketika itu, teknologi itu masih belum wujud untuk kereta biasa mahupun Ferrari. Tetapi bagi Putera Hakeem, no is not an option. Jadi mereka perlu cari cara untuk mewujudkan juga kereta ini.

Jadi, Prince Hakeem terus mendapatkan khidmat Carozzeria Pininfarina, pembuat kereta custom untuk keluarga kesultanan Brunei. Sebelum ini Pininfarina telah membuat ubah suai untuk kereta sultan Brunei yang lain antaranya Ferrari, Bentley, Jaguar dan banyak lagi. Dan dalam jangkamasa kurang 10 tahun, lebih kurang 50 buah kereta telah dihantar ke Pininfarina untuk diubah suai oleh keluarga Sultan Brunei.

Paolo Garella, manager department prototype Pininfarina adalah insan yang bertanggungjawab untuk projek kereta Putera Hakeem ini. Pasukannya memilih Ferrari Testarossa, yang pada ketika itu adalah model yang paling canggih sebagai model untuk diubahsuai. Model akhir itu kemudiannya dikenali sebagai ‘Ferrari FX’.

Kereta itu berjaya direalisasikan oleh Paolo dan transmisi kereta ini diambil dari transmisi kereta Formula One Williams. Pada ketika itu, transmisi semi-automatik hanya terdapat pada kereta lumba formula one. Jadi, ini adalah kereta pertama Ferrari dengan transmisi semi-automatik; permulaan kepada transmisi semi-automatik kebanyakkan kereta Ferrrari yang dibina sekarang ini.

Model FX adalah sangant rare kerana hanya 6 buat FX dibina dan dihantar ke keluarga Sultan Brunei kecuali ‘model 4’, yang berada di garaj pasukan Formula 1 Williams di England. Kesemua 5 model kereta FX diwarna Ferrari red kecuali model 4, yang diwarnakan dengan warna sapphire blue.

Selepas Sultan Brunei tidak meneruskan minat untuk mendapatkan kembali model 4, ianya dibeli oleh Dick Marconi daripada pasukan Williams. Dick Marconi adalah co-founder untuk jenama produk kesihatan terkenal dunia, Herbalife. Model 4 kini berada di museum kereta milik Marconi di Tustin, California.

Hebat betul selera keluarga sultan Brunei terhadap kereta. Ini cuma salah satu kereta custom keluarga itu pada tahun 1994. Apa pula kereta custom yang dimilik oleh Sultan Brunei dalam tahun ini atau tahun lepas?


Ferrari LaFerrari Ungu Milik TMJ Yang Seksi

Umum pasti sudah tahu koleksi kereta milik Keluarga Diraja Johor sememangnya rare dan cantik. Melalui laman Facebook Johor Southern Tigers,Tunku Ismail Sultan Ibrahim mempamerkan kereta dari koleksi terbarunya, 2015 Ferrari ‘LaFerrari’.

TMJ hadir di Stadium Tan Sri Dato’ Haji Hassan menaiki kereta barunya untuk menonton perlawanan persahabatan antara Johor Darul Takzim dan Geylang United semalam. Garang dengan warna ungu, kereta ini secara peribadinya memang cantik. Membuatkannya ianya lebih rare, hanya 499 buah dihasilkan Ferarri untuk model ‘LaFerrari’ ini.

Kereta ini diperbuat sepenuhnya dari fiber karbon, berkuasa 949 HP dan menggunakan sistem Hybrid, teknologi baru dari Ferrari. ‘LaFerrari’ ini dianggarkan berharga sekitar USD1.4 juta (Lebih kurang RM6.16 juta)

Perincian kereta ini sangat seksi dan ya, dengan kuasa kuda yang ada pada kereta ini, kereta ini memang pantas.


Ferrari Milik Pemain Bola Sepak Itali Ranap Di Tangan Pekerja ‘Car Wash’

Pada hari Isnin yang lalu, Federico Marchetti yang merupakan seorang pemain bola sepak Itali, telah membawa kereta Ferrari 812 Superfast miliknya pergi membasuh kereta di pusat membasuh kereta sebelum dia menuju ke pusat sukan untuk latihan bola sepak.

Difahamkan setelah kereta miliknya telah siap dibersihkan, salah seorang pekerja pusat membasuh kereta tersebut memandu kereta terbabit menuju ke pusat sukan untuk memulangkan kereta beliau.

Tetapi nasib tidak menyebelahi pekerja pusat membasuh kereta pada hari itu kerana semasa dalam perjalanan dia tidak dapat mengendalikan kereta tersebut dengan baik mengakibatkannya hilang kawalan dan merempuh lima buah kenderaan yang diletakkan pada kawasan berhampiran.

Genoa goalkeeper Federico Marchetti’s Ferrari(€300,000) was reportedly crashed and completely destroyed by an employee at the car wash. #SportsNet #RoyalSports pic.twitter.com/a89tjXVG9x

— OKYERE KWAME TAWIAH 🇬🇭🦅 (@okt_ranking) January 12, 2021

Federico Marchetti bagaimanapun tidak menunjukkan reaksi marah atas kemalangan tersebut. Beliau simpati dengan kemalangan yang terjadi dan bersyukur kerana tiada sesiapa pun mengalami kecederaan semasa kejadian tersebut berlaku.

“Saya memohon maaf atas apa yang berlaku, syukur tidak ada yang tercedera dan ini adalah berita yang paling penting sekali. Biarkan sahaja ia berlalu, saya berharap kejadian seperti ini tidak berulang lagi. Saya rasa ada perkara lain yang lebih penting di dalam hidup ini,” kata Federico Marchetti.

A post shared by Federico Marchetti (@officialmarchetti)

Ferrari 812 Superfast merupakan sebuah jentera berprestasi tinggi yang dikuasakan enjin baharu 6.5 liter natural-aspirated V12. Kereta ini boleh memecut dari 0-100 km/j dalam masa hanya 2.9 saat dan mampu mencapai kelajuan maksimum sehingga 340 km/j.

Kereta Ferrari 812 Superfast mula masuk ke pasaran Malaysia pada tahun 2017 dan boleh dimiliki bermula dengan harga asas RM1,578,800.00 (tidak termasuk cukai dan kos-kos tambahan yang lain).

Baca lagi kisah-kisah kemalangan yang berlaku melibatkan kenderaan berkuasa tinggi melalui pautan di bawah.

Kemalangan Paling Mahal Melibatkan McLaren 720s Yang Berharga RM1.49 Juta Di Lebuh Raya MEX

‘Tak Rasa Apa Dari Pinggang Ke Kaki’- Hafizh Syahrin Kongsi Detik Kemalangan Ngeri Di Austria

Kemalangan Misteri Membabitkan Penunggang Motosikal Dan ‘Hantu’ Cetus Tanda Tanya Netizen

Netizen Bengang ‘Geng Kereta Mahal’ Sebabkan Kemalangan Kerana Berlumba


Ferrari Perkenalkan ‘SF90 Stradale’, Model Terpantas Pernah Dihasilkan

Syarikat automotif dari Itali pada kali ini kembali lagi dengan sebuah model terbaru daripada mereka iaitu SF90 Stradale dimana model ini merupakan model terpantas pernah dihasilkan jenama ini.

Mengulas dari segi enjin, Ferrari SF90 Stradale dilengkapkan dengan enjin V8 dengan 986 kuasa kuda dan apa yang membuatkan model ini unik adalah ianya dilengkapkan dengan teknologi plug-in hybrid.

Penyertaan tiga motor elektrik pada model ini membolehkan Ferrari SF90 Stradale menghasilkan 217 kuasa kuda tambahan daripada enjin V8 yang dilengkapi dengan 760 kuasa kuda.

The #FerrariSF90Stradale marks a new chapter in #Ferrari history with the introduction of our first series production PHEV delivering 1,000 cv and a maximum speed of 340 km/h.

A post shared by  Ferrari (@ferrari) on May 29, 2019 at 10:29am PDT

Berdasarkan percubaan, model ini mampu memecut 0-100km/h dalam jangka masa 2.5 saat sahaja serta mampu bergerak dalam mood elektrik sepenuhnya sejauh 25km. Had kelajuan maksimum yang direkodkan pada model ini adalah 340km/h.

Ferrari pada kali ini turut menawarkan rekaan dalaman yang lebih moden dengan penyertaan skrin 16-inci. Jenama ini masih belum mengumumkan harga rasmi bagi model ini walaubagaimanapun, harga mencecah jutaan Ringgit antara yang dijangkakan pada model terpantas Ferrari ini.


Ferrari Sahkan Serangan Ransomware Terbaharu Telah Mendedahkan Maklumat Sulit Pelanggan

Syarikat terkemuka dunia seperti Ferrari nampaknya tidak terkecuali menjadi mangsa serangan ransomware di dalam talian. Ferrari VN kini mengatakan serangan kali ini telah mendedahkan maklumat sulit pelanggan pengeluar kereta sport Itali itu.

Sebahagian maklumat sulit pelanggan yang didapati telah terjejas termasuklah nama, alamat, alamat emel dan nombor telefon. Bagaimanapun, maklumat berkaitan perbankan seperti butiran pembayaran, butiran kereta yang dimiliki atau nombor akaun bank masih terselamat daripada pengodam itu.

Malah, jurucakap Ferrari mengatakan insiden serangan ini langsung tidak memberi kesan kepada operasi mereka. Pembuat kereta Itali telah pun memulakan siasatan dengan berkolaborasi bersama syarikat sekuriti siber global.

Selain itu, Ferrari juga mengatakan enggan memenuhi permintaan yang dibuat menerusi serang ransomware. Mereka turut telah memaklumkan kepada setiap pelanggan yang terjejas susulan serangan tersebut.


Ferrari Vintage Ini Dijual Pada Harga USD34.9 Juta

Ferrari model 335S ini terjual pada harga USD34.9 juta(lebih kurang RM142 juta) di satu acara lelongan di Paris. Ferrari yang dihasilkan pada tahun 1957 ini mempunyai chasis nombor 0674 pada enjinnya. Model Ferrari ini pernah dipandu oleh legenda dunia permotoran, Mike Hawthorne dan Sir Stirling Moss yang merupakan pelumba litar F1 sekitar tahun 1950-an.

Namun Ferrari 335S ini bukanlah kereta Ferrari termahal di dunia. Rekod kereta Ferrari paling mahal adalah milik Ferrari 250 GTO tahun 1962 yang terjual pada harga USD38.1 juta(lebih kurang RM158.5 juta) pada tahun 2014. Namun model 335S ini tetap antara kereta termahal pernah terjual di dalam sesuatu acara lelongan. Walaupun kereta ini sudah berusia hampir 60 tahun, ia tetap seksi di mata peminat kereta vintage.


Ferrari ‘Wolf Of Wall Street’ Kini Boleh Menjadi Milik Anda

Tahun 2013, filem arahan Martin Scorsese ‘The Wolf Of Wall Street’ menceritakan tentang kisah hidup ahli perniagaan Jordan Belfort yang dilakonkan oleh Leonardo DiCaprio. Sekarang anda berpeluang untuk membeli kereta peribadi milik Belfort sendiri, Ferrari Testarossa buatan tahun 1991.

Walaupun ianya bukan Lamborghini Countach seperti dalam filem tersebut, ianya tetap supercar yang cun dan mempunyai warna yang sama, putih. Belfort membeli kereta Ferrari ini pada tahun 1991 ketika beliau menetap di New York.

Sebagai bukti bahawa kereta ini adalah milik Belfort, kereta itu nanti akan didatangkan dengan warranty book  dengan nama dan alamat Belfort tertera di atasnya. Kereta itu turut datang dengan luggage bag dalam boot kereta ini dan duit kertas USD50 yang penjual kereta ini jumpa di dalam salah satu luggage bag itu, kemungkinan besar milik Belfort. Kereta ini nampaknya tidak dipandu jauh kerana meternya hanya setakat 8300km.

Kenderaan itu kini dijual di Monaco. Dan jika anda berminat untuk membeli, boleh test drive kereta tersebut dahulu di Monaco. Atau anda boleh berhubung dengan penjual kereta itu di sini.


‘Ferris Wheel’ Dan Taman Tema Terbesar Malaysia Bakal Dibina Di Melaka

Melaka merupakan antara destinasi pilihan ramai pelancong dalam dan luar negara. Bukan sahaja mudah untuk dikunjungi, malah para pengunjung dapat melihat pelbagai peninggalan sejarah di sana.

Terbaharu, sebuah taman tema terbesar Malaysia bakal dibina di Klebang. Difahamkan, taman tema tersebut yang dilengkapi dengan ferris wheel terbesar di Malaysia dan mungkin di Asia Tenggara akan menarik lebih ramai pengunjung ke Melaka.

Menurut Pengerusi Jawatankuasa Pelancongan, Warisan dan Kebudayaan Negeri Datuk Muhammad Jailani Khamis berkata, projek yang bernilai RM600 juta itu merupakan pelaburan daripada syarikat swasta dan kini hanya menunggu kelulusan.

Tambahnya, taman tema itu turut akan dilengkapi dengan projek underwaterworld, kapal selam dan peralatan tentera perang. Ia bukan sahaja bakal menjadi lokasi liburan buat seisi keluarga, bahkan pada masa sama ia juga berbentuk hiburan dan pembelajaran sesuai untuk segenap lapisan masyarakat.

Tahukah anda bahawa ‘onsen’ terbesar Malaysia bakal dibina di Hulu Langat? Klik pautan di bawah untuk ketahui lebih lanjut.

‘Onsen’ Terbesar Malaysia Di Hulu Langat Bakal Jadi Tarikan Pelancong Seluruh Dunia

Taman Tema Air Tropika Pertama Di Dunia Bakal Dibuka Di Dengkil

Pertama Di Dunia, Taman Tema Air ‘Mudah Alih’ Angry Birds Dibuka Di Semenyih